title: Nijmegenin marssi

text: Järjestyksessä 99. Nijmegenin marssi järjestettiin 21.–34. heinäkuuta 2015. Marssia varten rekisteröityneiden määrä oli rajattu 46 000 osallistujaan ja marssin aloitti 43 013 marssijaa. Heistä kaikkiaan 40 092 kävelijää pääsi perille – keskeyttäneitä oli siis yhteensä noin kuusi prosenttia. Seuraava Nijmegen-marssi alkaa 19. heinäkuuta 2016. Tämä on järjestyksessä sadas Nijmegenin marssi.


title: Pyöräily kesäolympialaisissa 2016

text: Pyöräilyssä kilpailtiin Rio de Janeiron 2016 kesäolympialaisissa 28:tta kertaa. Kilpailut käytiin 6.–21. elokuuta. Tapahtumapaikkoja pyöräilyssä oli neljä, jotka ovat Velódromo Olímpico do Rio (ratapyöräily), Parque do Flamengo (maantiepyöräily), Parque Olímpico de Mountain Bike (maastopyöräily) ja Centro Olímpico de BMX (BMX-pyöräily).


title: Ratsastus kesäolympialaisissa 2016

text: Ratsastuksessa kilpailtiin Rio de Janeiron kesäolympialaisissa 2016 25:ttä kertaa. Kilpailut käytiin 7.–19. elokuuta Centro Nacional de Hipismossa, jonne mahtuu yleisöön 14 000 henkilöä.


title: Miekkailu kesäolympialaisissa 2016

text: Miekkailussa kilpailtiin Rio de Janeiron 2016 kesäolympialaisissa 28:tta kertaa. Kilpailut käytiin 6.–14. elokuuta OTC Hall 2:ssa, jonne mahtuu yleisöön 10 000 henkilöä.


title: Jonas Ferdinand Bergenheim

text: Jonas Ferdinand Bergenheim (5. tammikuuta 1796 Ilmajoki – 5. marraskuuta 1847 Vaasa) oli Bergenheim-sukuun kuulunut maanmittari ja sotilas, joka toimi Maanmittaushallituksen ylitirehtöörinä eli pääjohtajana, samoin kuin Vaasan läänin kuvernöörinä.


title: Jonas Ferdinand Bergenheim

text: Bergenheimin vanhemmat olivat hovioikeuden presidentti Erik Johan Bergenheim ja Hedvig Sofia Hannelius. Hän tuli ylioppilaaksi Turussa 1813 ja opiskeli sitten matematiikkaa, mutta siirtyi 1814 Venäjälle, ensin yleisesikunnan palvelukseen ja sitten vuodesta 1822 Pietarin topografiseen virastoon. Vuonna 1827 Bergenheim piirsi ja julkaisi Inkerinmaan kartan, jonka nimistö perustui Ruotsin hallituksen toimittamaan vuoden 1676 asutuskarttaan.


title: Jonas Ferdinand Bergenheim

text: Bergenheim osallistui Venäjän käymiin Persian ja Turkin sotiin ja hänet määrättiin 1833 Moldaun ja Valakian hallinnon käytettäväksi. Hän laati näistä alueista ranskankielisen tilastollisen sotatieteellisen esityksen ja sai palkkiona Venäjän hallitukselta 2000 hehtaaria maata. Hän erosi sotapalveluksesta everstinä vuonna 1836, siirtyen Suomen Maanmittaushallitukseen. Siellä hänellä oli hoidossaan muun muassa rajantarkistustehtäviä. Vuonna 1843 hänestä tuli viraston ylitirehtööri, mutta kaksi vuotta myöhemmin hän siirtyi Vaasan läänin kuvernööriksi.


title: Jonas Ferdinand Bergenheim

text: Bergenheim oli taiteellisesti lahjakas henkilö, maisema-akvarellisti, joka oli kehittänyt taitojaan jo poikavuosista saakka. Hän maalasi akvarelleja sekä Suomesta että Romaniasta. Hän kuoli naimattomana.


title: Pihtiputaan kirkko

text: Pihtiputaan kirkko on Pihtiputaan kunnassa sijaitseva puinen ristikirkko. Kirkko on vanhin käytössä kirkkorakennus Keski-Suomessa.


title: Pihtiputaan kirkko

text: Vuonna 1780 pihtiputaalaiset saivat Porvoon hiippakunnan tuomiokapitulilta luvan rakentaa hautausmaansa yhteyteen rukoushuoneen haluamallaan tavalla. Kirkkoa alettiin rakentaa talkoovoimin kirkonrakentaja Simon Silvénin eli Simo Jylkän johdolla, ja se valmistui vuonna 1783. Virallinen, yli-intendentinviraston myöntämä rakennuslupa kuitenkin puuttui. Kun kruununnimismiehelle paljastui talkoolaisten rakentavan luvatta ristikirkkoa, tämä valitti asiasta Vaasan läänin maaherralle, mutta valitus raukeni tuomiokapitulin lupaukseen viitaten.


title: Pihtiputaan kirkko

text: Kirkossa oli alun perin hirsiset sisäseinät, tervattu aumakattoinen paanukatto ja se oli muistitiedon mukaan väriltään punainen. Ikkunat olivat pienet, eikä kirkossa ollut lehtereitä. Saarnatuolina toimi Viitasaaren kirkon vanha saarnatuoli.


title: Pihtiputaan kirkko

text: 1870-luvulle tultaessa kirkko oli pääsyt varsin huonoon kuntoon, ja sen korjaamisen sijaan harkittiin jopa vanhan kirkon purkamista ja uuden rakentamista tilalle. Koska hirsirunko oli kuitekin hyväkuntoinen, seurakunta päätyi kirkon korjaukseen. Korjaustyötä johti kirkonrakentaja, rakennusmestari Mikko Karjalahti. Vuonna 1874 valmistuneessa korjauksessa kirkko sai nykyisen hahmonsa. Kirkon kivijalkaa korotettiin, katto päällystettiin päreellä ja katto sai erityiset pikkupäädyt. Katon harjalla ollut paanutettu viiritanko korvattiin kahdeksankulmaisella lanterniinilla. Ulkoseinien karkea pystylaudoitus vaihdettiin höylätyksi vaakalaudoitukseksi ja kirkon ikkunoita suurennettiin, joka teki sisätiloista paljon aikaisempaa valoisemmat. Sisätilojen suurin rakenteellinen muutos oli lehterien rakentamien. Myös saarnatuoli ja alttari uudistettiin.


title: Pihtiputaan kirkko

text: 1920-luvulla kirkon katto uusittiin galvanoidusta pellistä ja kirkko maalattiin ulkoa vaalenkellertäväksi. Laajempi uudistus tehtiin toisen maailmansodan jälkeen arkkitehti Juhani Viisteen johdolla. Vuonna 1950 valmistuneessa korjauksessa kirkkoon asennettiin sähkövalaistus, keskuslämmitys ja palotikkaat. Ulkokatot ja seinät maalattiin ja sisätila sai nykyisen vaaleansinertävän värityksensä.


title: Pihtiputaan kirkko

text: Kirkkoon tehtiin laaja restaurointi vuosina 1991–1992, jonka suunnitteli arkkitehti Matti Leibner.Tällöin kirkon ulkoasua palautettiin lähemmäksi vuonna 1874 tehdyn korjauksen asua. Remontin yhteydessä sisätiloihin asennettiin runsaasti uutta tekniikkaa sekä rakennettiin sosiaalitilat.


title: Pihtiputaan kirkko

text: Köyhällä maalaisseurakunnalla ei ollut varaa hankkia uuteen kirkkoon alttaritaulua, vaan alttarilla oli pitkälle 1800-luvulle kipsinen ristinpuulla roikkuva Kristus-kuva. 1800-luvun alkupuolella alttarilla oli myös puinen, karkeatekoinen apostoli Pietaria esitävä veistos. Kirkon ehtoollisvälineinä käytettiin turkulaisen Anders Christian Levónin vuonna 1807 hopeasta valmistamia kalkkia ja pateenia.


title: Pihtiputaan kirkko

text: 1890-luvulle tultaessa krusifiksi oli korvattu helvettiaiheisella alttaritaululla, joka kuitenkin oli "räikeätekoinen" minkä takia kirkkoneuvosto yritti korjauttaa sen. Taulu meni kuitenkin korjauksessa lopullisesti pilalle. Seuraavaksi hankittiin Jeesusta, Mariaa ja enkeleitä kuvaava alttaritaulu. Perimätiedon mukaan muuan papeista määräsi alttaritaulun ja kaikki muutkin kuvat kirkosta poistettavaksi, koska piti niitä kuvanpalvontana. Joka tapauksessa 1900-luvun alussa alttaritauluna oli leveille lankuille maalattu tyhjä risti.


title: Pihtiputaan kirkko

text: Kirkon nykyinen alttaritaulu on peräisin vuodelta 1925, ja sen aiheena on kirkon kattopalkkiin kirjoitetut Jeesuksen sanat: "Tulkaa minun tyköni kaikki". Maalauksen on tehnyt tamperelainen taiteilija Martta Helminen. Varat tauluun hankittiin ompeluseurojen tuloilla.


title: Pihtiputaan kirkko

text: Kirkon sisäkatto ja lehteriaidat koristeltiin 1940–1950-luvun taitteessa. Katon evankelistat ja lehtereiden Jeesuksen elämää kuvaavat tarinat maalasi taiteilija Lauri Välke.


title: Pihtiputaan kirkko

text: Ensimmäiset urut kirkko sai vuonna 1941, jolloin sinne asennettiin Kangasalan urkutehtaan 16-äänikertaiset urut. Kirkon nykyiset urut on valmistanut myöskin Kangasalan urkutehdas vuonna 1980.


title: Pihtiputaan kirkko

text: Kirkko on saanut myös seurakuntalaisiltaan useita lahjoituksia, kuten kristalliset kattokruunut, ehtoollisvälineet sekä vihkiryijyn.


title: Pihtiputaan kirkko

text: Vuonna 1785 kirkon oheen rakennettiin erillinen puinen kellotapuli, joka oli ns. pukkitapuli. Pukkitapulissa oli ristiin asetetut jykevät hirret, jotka kannattelivat sadekatosta. Pihtiputaalla vainajat kuljetettiin tapulin läpi kirkkomaalle. Huonokuntoiseksi käyneen pukkitapulin tilalle päätettiin vuonna 1813 rakentaa uusi tapuli, joka on käytössä edelleen. Sen rakennusmestarina toimi kalajokelainen kirkonrakentaja Nils Koskela eli Mjörk. Kellotapulin katto päällystettiin päreillä vuoden 1874 kirkon korjauksen yhteydessä.


title: Pihtiputaan kirkko

text: Ensimmäinen kirkonkello Pihtiputaan pukkitapuliin ostettiin kokkolalaiselta kauppiaalta Jacob Rahmilta, joka tilasi kellon tukholmalaiselta valimolta. Kello noudettiin Kokkolasta keväällä 1785 ja se otettiin käyttöön seuraavana talvelna. Seurakunnan toinen kirkonkello hankittin vuonna 1875, jolloin seurakuntalaiset olivat vaurastuneet tukkikaupoilla. Kello valmistettiin Osbergin ja Baden valimossa Helsingissä.


title: Muurasjärven kirkko

text: Muurasjärven kirkko on Muurasjärven kylässä Pihtiputaan kunnassa sijaitseva kirkko. Kirkko valmistui vuonna 1963 osittain talkootyönä, ja sen suunnitteli arkkitehti Esko Laitinen. Kirkkoa kunnostettiin ja laajennettiin vuonna 1987. Sen vieressä on hautausmaa, joka perustettiin 1930-luvulla.


title: Muurasjärven kirkko

text: Kirkkorakennus on torniton pitkäkirkko, jota kattaa viisto pulpettikatto. Kirkon urut on valmistanut Hans Heinrich vuonna 1970.


title: Miracle (Von Hertzen Brothersin kappale)

text: ”Miracle” on suomalaisen rock-yhtyeen Von Hertzen Brothersin singlejulkaisu albumilta "Stars Aligned". Single julkaistiin Suomessa 19. lokakuuta 2010. Isossa-Britanniassa singlestä julkaistiin myös b-puolen sisältävä versio 15. heinäkuuta 2011. B-puolena oli coverversio King Crimsonin kappaleesta ”21st Century Schizoid Man”.


title: Angel’s Eyes

text: "Angel's Eyes" on suomalaisen rock-yhtyeen Von Hertzen Brothersin toinen singlejulkaisu albumilta "Stars Aligned". Se julkaistiin Suomessa 14. helmikuuta 2011.


title: Luck by Chance

text: Luck by Chance on Zoya Akhtarin ohjaama ja käsikirjoittama intialainen draamaelokuva vuodelta 2009. Elokuva tuotti vain noin 4,5 miljoonaa dollaria, mutta sai positiiviset arvostelut monilta kriitikoilta. Elokuvassa vierailee monia Bollywood-tähtiä.


title: Luck by Chance

text: "Luck by Chance" kertoo näyttelijästä, joka saapuu Mumbaihin haaveenaan tulla elokuvatähdeksi.


title: Gloria (Von Hertzen Brothersin kappale)

text: "Gloria" on suomalaisen rock-yhtyeen Von Hertzen Brothersin kolmas singlejulkaisu albumilta "Stars Aligned". Se julkaistiin Suomessa 30. toukokuuta 2011.


title: Spartacus (täsmennyssivu)

text: Spartacus voi tarkoittaa ainakin seuraavia:


title: Valkopääsorsa

text: Valkopääsorsa ("Oxyura leucocephala") on pienikokoinen sorsalintujen ("Anseriformes") lahkoon kuuluva lintu.


title: Valkopääsorsa

text: Valkopääsorsaa tavataan Aasiassa, Euroopassa ja Pohjois-Afrikassa. Sen kanta on romahtanut voimakkaasti 1990-luvulla ja vuonna 2011 aikuisia valkopääsorsia arvioitiin olevan 7 900–13 100 yksilöä. WWF:n pääosin suomalaisista ja syyrialaisista tutkijoista koostunut tutkimusryhmä löysi omissa tutkimuksissaan Syyriasta Al-Jabbul-järveltä 2 400 valkopääsorsan parven, jota pidetään suurimpana yksittäisenä havaintona tästä uhanalaisesta lajista. Merkittävän havainnosta tekee se, että samassa paikassa tavattiin noin 20-30 prosenttia koko maailman arvioidusta valkopääsorsien kannasta.


title: Teersalo

text: Teersalo on kylä Livonsaaren etelärannalla Velkualla, Naantalin kaupungissa. Teersalossa on omakoti- ja rivitaloaluetta ja asukkaita noin 100. Teersalossa sijaitsee suurin osa Livonsaaren palveluista ja yhdessä Palvan saaren kanssa se muodostaa suurimman osan Velkuan palveluista.


title: Teersalo

text: Teersalossa sijaitsi ennen Länsi-Rannikon Kala Oy:n kalasatama. Nykyään käytössä on vain pakasteluolat kaloille. Teersalossa järjestettäviä kesätapahtumia ovat muun muassa Velkuapäivät, Muinaistulien yö ja Salakuljettajan yö.


title: Teersalo

text: Teersalossa sijaitsevat kaupalliset palvelut kuten kauppa, posti ja kaksi ravintolaa: 140-paikkainen ravintola Wanha Salakuljettaja ja 180-paikkainen Rantaklubi. Alueella sijaitsevassa Palvelukeskus Kummelissa on Naantalin kaupunginkirjaston sivukirjasto Velkuan kirjasto, päiväkoti, terveysasema, lounaskahvila, palveluasuntoja ja kaupungin yhteispalvelupiste. Lisäksi Teersalossa on vierasvenesatama, polttoaineautomaatti veneille ja autoille, sekä Naantalin kaupungin ylläpitämä uimaranta, jonka vedenlaatua tarkkaillaan, matonpesupaikka ja leikkikenttä.


title: Teersalo

text: Teersaloon mantereelta johtava tie on yhdystie 1931 eli Velkuantie. Tie päättyy Teersalon lossirantaan, josta matka jatkuu lossilla Palvan saareen 1 kilometrin pituista lossireittiä pitkin. Lossi pystyy kuljettamaan noin 10 henkilöautoa kerralla. Teersaloon kulkee TLO:n linja-autoreitti Turusta, Raision ja Maskun kautta. Lisäksi Teersalosta on palveluliikennelinja Naantaliin. Yhteysalus M/S Kivimo liikennöi Teersalosta sen eteläpuolisiin lähisaariin. Teersalosta on päässyt myös Taivassalon Hakkeenpäähän kesäisin Merenkulkulaitoksen yhteysaluksella. Reitti on osa Saariston Rengastietä.


title: Teersalo

text: Teersalossa sijaitsee kaksi puistoa. Rantapuisto valmistui kesällä 2007 Teersalon rantaan. Sen alueelle on istutettu painolastikasveja, esihistoriallisella tai keskiajalla Suomeen saapuneita kasveja sekä alkuperäiskasveja. Alueelle rakennettiin pieni tori. Torin laatoissa on merensinistä sävyä ja kivien sekä kasvien asettelu toistaa saariston merenrantaa. Kasvilajeja puistossa on yli 35, joista suurin osa perennoita, mutta myös muutamia puita ja pensaita löytyy. Puistossa kasvavia lajeja ovat muun muassa masmalo, maahumala ja verikurjenpolvi.


title: Teersalo

text: Palvelukeskus Kummelin rannassa on vuonna 2001 rakennettu pieni saaristokasvitarha. Puutarhassa on saariston niityillä ja kedoilla esiintyviä kasveja istutettuina kasvipenkkeihin. Paikalle on pystytetty opastaulu, jossa kerrotaan eri luonnonkasveista.


title: Lenholm

text: Lenholmin luonnonsuojelualue on Varsinais-Suomessa Paraisilla sijaitseva 36 hehtaarin kokoinen luonnonsuojelualue. Alueesta 31 hehtaria on yksityisiä luonnonsuojelualueita jotka on perustettu vuosina 1986 ja 1987. Loput viisi hehtaaria on vuonna 1992 perustettua valtion lehtojensuojelualuetta, jota hoitaa Metsähallitus.


title: Lenholm

text: Lenholmin luonnonsuojelualue kuuluu 129 hehtaarin Lenholmin Natura-alueeseen. Mattholmsfladanin merenlahti kuuluu rantojensuojeluohjelmaan ja kaikki nämä yhdessä muodostavat kansainvälisesti merkittävän suojelukokonaisuuden. Lenholmin luonnonsuojelualue koostuu perinnemaisemista, lehdoista, rantaniittyistä ja kallioista, sekä lähes kahdeksan hehtaarin viljellystä pellosta. Hakamailla laiduntaa kesäisin lampaita ja lehmiä.


title: Lenholm

text: Ensimmäisen kerran Lenholm mainitaan aikakirjoissa keskiajan loppupuolella. 1600- ja 1700-lukujen vaihteesta peräisin olevalla kartalla Lenholmenissa oli niiton ja laidunnuksen käyttöön tarkoitettuja rantaniittyjä 23,5 tynnyrinalaa eli noin 11 ha. 1800-luvulla paikalla sijaitsi Lofsdalin tilan torppa.


title: Lenholm

text: Koko Lenholmin aluetta laidunnettiin 1950-luvulle asti, jonka jälkeen laidunnus jäi vain rantaniitylle ja itäiseen hakaan jota on laidunnettu jo vuosisatoja. Itäistä hakaa on laidunnettu vuosisatoja. Laidunalueita laajennettiin 1980-luvun lopulla sekä vuonna 1998.


title: Lenholm

text: Lenholmin luonnonsuojelualue sijaitsee sisäsaaristossa hemiboreaalisella vyöhykkeellä. Suojelualueeseen kuuluu perinnemaisemaa, lehtoja, kangasmetsiä, rantaniittyjä ja kallioita, sekä kahdeksan hehtaaria viljeltyä, osittain nurmella olevaa peltoa.


title: Lenholm

text: Lenholm on suojeltu, koska alueella sijaitsee Suomessa harvinaisia tammi- ja metsälehmusvaltaisia hakoja, jalopuulehtoja, ketoja ja rantaniittyjä sekä niille ominaisia kasvi- ja eläinlajeja. Suojelualueet koostuvat valtion 5 hehtaarin lehtojensuojelualueesta ja useista, yhteensä 31 hehtaarin yksityisten maanomistajen luonnonsuojelualueista. Yksityiset suojelualueet rauhoitettiin vuosina 1986 ja 1987 maanomistajien hakemuksesta. Valtion lehtojensuojelualue perustettiin vuonna 1992. Lenholmin luonnonsuojelualue kuuluu 129 hehtaarin Lenholmin Natura-alueeseen. Mattholmsfladan kuuluu rantojensuojeluohjelmaan ja kaikki nämä yhdessä muodostavat kansainvälisesti merkittävän suojelukokonaisuuden.


title: Lenholm

text: Alueella laiduntava karja pitää puiden taimet ja heinät aisoissa ja lämpöä sekä valoa vaativa kasvillisuus eliölajeineen saa kasvualaa. Myös karjan sorkanpainaumat ja lanta antavat edellytykset useille sienille, kasveille ja eläimille. Alueelta raivataan myös kuusia perinnemaisemien ja lehtojen monimuotoisuuden suojelemiseksi.


title: Lenholm

text: Alueella on tavattu ainakin 29 uhanalaista lajia.


title: Lenholm

text: Alueen keskiosa on laidunnettua lehtomaista tammikangasta ja länsiosa tammivaltaista tuoretta hakamaata, jossa kasvaa suuria lehmuksia ja tervaleppiä.


title: Lenholm

text: Saaristotiessä kiinni oleva hehtaarin kokoinen osa on Suomen näyttävin tammihaka, jossa laidunnus on jatkunut vuosisatoja. Tässä osassa on järeitä tammia ja lehmuksia ja alueella esiintyy muun muassa paljon keväällä kukkivia kasvilajeja, kuten mukulaleinikkiä, kevätesikkoa ja kevätlinnunhernettä, sekä vaateliaita laidunlajeja, kuten ketopiippoa, heinäratamoa ja pikkuaho-orvokkia. Haan erittäin monipuoliseen lajistoon kuuluuvat myös useat uhanalaiset hyönteis-, sieni- ja jäkälälajit.


title: Lenholm

text: Suurin osa alueen 29 uhanalaisesta lajista on riippuvainen tammista, joista suurimmat voivat olla jopa 300–450-vuotiaita. Muun muassa tammella kasvavaa jakokultajäkälää tavataan Suomessa ainoastaan Lenholmissa.


title: Lenholm

text: Lenholm on yksi Suomen tärkeimmistä sienialueista ja sienten suojelun kannalta korvaamaton. Alueella on tavattu valtakunnallisesti uhanalaisia sienilajeja kuten juurto- ja häräntatteja, jotka hyötyvät laiduntamisesta.


title: Lenholm

text: Lenholmissa tavattava perhoslajisto on erittäin rikas ja alueelta tunnetaankin noin 390 perhoslajia.


title: Lenholm

text: Alueella on noin kahden kilometrin pituinen tammenlehtitunneksella merkitty luontopolku jonka varrella on lintutorni. Hakamaiden läpi kulkeva luontopolku kertoo Lenholmenin erityispiirteistä ja parkkipaikalla on opaste- ja eliötaulut. Liikkuminen luontopolun ulkopuolella on kielletty 15.4.–30.6. Koska luontopolku kulkee laidunalueella joudutaan laidunaidas ylittämään portaikoilla tai karjan karkaamista estävillä rampeilla. Luontopolku ei sovellu liikuntarajoitteisille.


title: Lenholm

text: Pysäköintialueella on opastustaulu ja luontopolun varrella on kuivakäymälä sekä ruokailupaikka. Alueen maastokohteissa ei ole jäteastioita, joten retkeilijän on itse vietävä jätteensä pois. Lisätietoja alueesta saa muun muassa Sinisimpukan luontokeskuksesta.


title: Lenholm

text: Lenholmen sijaitsee Paraisten keskustasta noin 9 kilometriä lounaaseen. Se on Seututie 180:en eli Saaristotien varrella, noin viisi kilometriä ennen Paraisten ja Nauvon välistä lauttaa. Luontopolulle on viitoitus Saaristotieltä. Paikalle pääsee muun muassa Helsingistä ja Turusta tulevilla linja-autoilla. Alueella on yksi pysäköintialue josta luontopolku alkaa.


title: Lamor

text:
Lamor Group on porvoolainen öljyntorjuntaan ja ympäristönsuojeluun erikoistunut yritys, joka toimii yhtymän johtoyhtiönä. Yhtiön tuotteita käytetään yli 50 maassa ja sillä on omat myyntikonttorit Kiinassa, Englannissa, Intiassa, Yhdysvalloissa ja Venäjällä. Lamor-yhtymän pääomistaja on Larsenin perhe.
Yhtiön Lamor nimi on lyhenne sanoista Larsen Maritime Oil Recovery.


title: Lamor

text: Lamor suunnittelee, patentoi ja valmistaa itse tuotteitansa, mutta osa tuotteista on kuitenkin muiden valmistamia ja vain Lamor-tuotenimen alla myytäviä.


title: Lamor

text: Lamorin juuret ovat varustamo- ja telakkayhtiö Oy Böge Larsen Ab:ssä. Vuonna 1982 yhtiön omistaja Böge Larsen myi pääosan yrityksestään Starckjohann-Telcolle, ja veneosasto Larsen Marine Ab lähti jatkamaan omaa tietään Bögen pojan Bent Larsenin johdossa. Yhtiön toimenkuvaan kuului alussa lähinnä pienveneiden talvisäilytys. Toimintaa laajennettiin laivakorjauksiin, mutta telakkakriisi 1990-luvun alussa ja Neuvostoliiton hajoaminen johtivat työntekijöiden irtisanomiseen ja yhtiön lähes romahtamiseen. Yritys oli kuitenkin kehitellyt harjakeräyslaitetta tuotantoa varten ja saanut asiakasreferenssejä. Yritys saikin Suomen ympäristöministeriöltä tärkeitä tilauksia, joka hankki öljyntorjuntakalustoa Baltian maihin lähialuetuella. Hieman myöhemmin myös Puola osti laitteita Lamorilta ja varsinaisen läpimurron läntisille markkinoille yritys teki, kun Ruotsin rajavartiolaitos testasi valmistajien öljynkeräyslaitteita ja totesi Lamorin tuotteen lähes kolme kertaa tehokkaammaksi kuin kilpailijoiden. Tämä johti merkittävään tilaukseen, joka sai nopeasti jatkoa myös muista maista.


title: Lamor

text: Lamorin toimintatapa oli alusta asti valmistaa kaikki tuotteet alihankkijoilla. 1980-luvun alussa yrityksessä työskenteli vain kolme henkilöä, jotka hoitivat myynnin ja markkinoinnin. Lamorin periaatteen mukaan se ei ota yksittäisen alihankkijan kapasiteetista enempää kuin 50 prosenttia. Tuolloin myöskään tuotekehittelyyn ei yhtiöllä ollut yksin varaa, joten tuoteideoita se keräsi muun muassa potentiaalisilta asiakkailta. Nykyään Lamorilla on lähes 200 alihankkijaa, joista pääosa on Etelä-Suomesta. Hankinnat Lamor on keskittänyt kymmenkunnalle merkittävälle alihankkijalle.


title: Lamor

text: Lamor yhtiöitti vuonna 2006 liiketoimintansa erillisiksi liiketoimintayhtiöiksi. Alkuperäinen Lamor Corporation Ab ja sen eri maissa toimivat tytäryhtiöt keskittyvät jatkossa öljyntorjuntakaluston ja -järjestelmien kehittämiseen sekä myyntiin. Uudeksi yhtiöksi perustettiin Clean Globe International Ltd, joka vastaa öljyntorjuntakeskuksista ja ympäristönsuojeluhankkeista. Samalla myös Lamorin öljyntorjuntakaluston sekä muiden laitteiden alihankintavalmistus siirrettiin erilliselle Lamor Technics -yhtiölle, jonka pääomistajina ovat tasaosuuksin Lamor Corporation Ab sekä porvoolainen Factorix Oy.


title: Lamor

text: Vuonna 2008 Lamor osti yhdysvaltalaisen Hyde Marine Inc -nimisen yrityksen, joka valmistaa järjestelmiä ja laitteita, jotka ehkäisevät haitallisten eläimistön ja merikasvien leviämisen alusten painolastivesien mukana. Hyde Marine Inc on pieni yritys, mutta Lamorin mukaan sen potentiaali on suuri, sillä tulevien kymmenen vuoden aikana painolastiveden käsittelyjärjestelmien markkinat ovat miljardien eurojen arvoisia. Lamorin hallituksen jäsen Fred Larsen pitää realistisena tavoitteena tulevista markkinoista kymmenen prosentin osuutta, joka siis vastaa useita satoja miljoonia euroja.


title: Lamor

text: Lamor Grouppiin kuuluva Clean Globe International osti vuoden 2008 aika 26 prosentin osuuden venäläisestä Sahalinin saarella toimivasta ympäristönsuojeluyhtiö Ecoshelf Sahalinista. Se on erikoistunut öljyntorjunnan lisäksi jätehuoltoon ja muihin ympäristönsuojelun palveluihin. Yrityksen liikevaihto oli tuolloin noin 20 miljoonaa euroa ja se työllisti 200 henkilöä.


title: Lamor

text: Vuoden 2006 haastattelussa Lamor Corporation Ab:n silloinen toimitusjohtaja Bent Larsen kertoi Lamorin kehittäneen konseptin jossa öljyntorjuntakalusto keskitettäisiin alueellisen torjuntakeskuksen varastoon ja voitaisiin sieltä vuokrata sekä myydä asiakkaille. Rahoitukseen olisi tarkoitus saada varustamoja, öljy-yhtiöitä sekä muita alan toimijoita. Larsenin mukaan öljyntorjuntakeskuksista on tarkoitus tehdä merkittävä ympäristönsuojelualan vientituote. Larsenin mukaan koko maailman öljyntorjuntavalmiuden ylläpito edellyttää 200 torjuntakeskusta. Yhden keskuksen perustamishinnaksi tulisi 5–10 miljoonaa euroa. Öljyntorjuntakeskuksen omistaisi sitä varten perustettu yhtiö, jonka osakkaita voisivat olla esimerkiksi alan laitevalmistajat, sen palveluita käyttävät yritykset ja ulkopuoliset sijoittajat. Keskuksessa myös koulutetaan öljyntorjuntaan tarvittava henkilöstö.


title: Lamor

text: Tuolloin Lamor tarjosi Suomen ympäristöministeriölle sopimusta Suomen öljyntorjuntavalmiuden parantamisesta. Ympäristöministeriö yhdessä Sitran kanssa tilasi hankkeesta ulkopuolisen selvityksen. Lamor yhdessä Porvoon kaupungin kanssa aloitti öljyntorjuntakeskuksen pilottiversion rakentamisen Porvoon Tolkkisiin, vastapäätä Nesteen Kilpilahden jalostamoa, ennen varmuutta Suomen valtion tai sijoittajien rahoituksesta. Tolkkisten keskuksen hinnaksi tuli 15 miljoonaa euroa, mutta se olikin varustettu paremmin.


title: Lamor

text: Lamorilla on öljyntorjuntakeskus Dubaissa Jebel Alin vapaakauppa-alueella. Keskus vuokraa öljyntorjuntatekniikkaa, ja sitä on käytetty muun muassa Meksikonlahden vuoden 2010 öljyonnettomuudessa.


title: Lamor

text: Dubain öljyntorjuntakeskus rakennettiin yhdessä Swire Pacific Offshore -yhtiön kanssa, joka on hongkongilainen öljyalusten operaattori. Lamorilla on sen kanssa yhteisyritys Lamor Swire Environmental Solutions, joka perustettiin maaliskuussa 2008. Keskuksen ensimmäisiä töitä oli muun muassa kouluttaa öljyntorjuntaa Swire Pacificin 1 500 merimiehelle.


title: Lamor

text: Dubain öljyntorjuntakeskuksen lisäksi Lamor on suunnittelemassa yhdeksää muuta keskusta. Keskuksia on suunniteltu Itämereen, Sahalinin alueelle, Meksikonlahdelle, Mustallemerelle ja Länsi-Afrikkaan. Lisäksi Lamor Groupiin kuuluvan Clean Globe Internationalin suunnitellaan rakennettavan niiden ympärille parikymmentä pienempää öljyntorjuntakeskusta.


title: Jalkapallo kesäolympialaisissa 2016

text: Jalkapallossa kilpailtiin Rio de Janeiron 2016 kesäolympialaisissa 26:tta kertaa. Kilpailut käytiin 3.–19. elokuuta. Miesten joukkueessa sai olla korkeintaan kolme yli 23-vuotiasta pelaajaa. Miesten turnauksen voitti isäntämaa Brasilia, joka voitti loppuottelussa Saksan rangaistuspotkukilpailun jälkeen. Kolmanneksi sijoittui Nigeria. Naisten turnauksen voitti Saksa, joka voitti loppuottelussa Ruotsin. Olympiapronssia saavutti Kanada. Saksa oli ainoa maa, joka saavutti mitalin kummassakin sarjassa.


title: Jalkapallo kesäolympialaisissa 2016

text: Jalkapallotapahtumat pidettiin viidellä eri kilpailupaikalla. Jokaisella viidellä stadionilla pelattiin myös vuoden 2014 jalkapallon MM-kisojen otteluita.


title: Golf kesäolympialaisissa 2016

text: Golfissa kilpailtiin Rio de Janeiron 2016 kesäolympialaisissa kolmatta kertaa, ensimmäisen kerran sitten vuoden 1904. Kilpailut käytiin 11.–20. elokuuta. Tapahtumia on kaksi, joista toinen on miehille ja toinen naisille. Miesten turnauksen voitti brittiläinen Justin Rose ennen ruotsalaista Henrik Stensonia ja yhdysvaltalaista Matt Kucharia. Naisten turnauksen voitti eteläkorealainen Inbee Park. Toiseksi sijoittui uusiseelantilainen Lydia Ko ja kolmanneksi kiinalainen Shanshan Feng.


title: Golf kesäolympialaisissa 2016

text: Kilpailupaikka oli Barran alueella sijaitseva Reserva Marapendi.


title: Voimistelu kesäolympialaisissa 2016

text: Voimistelussa kilpailtiin Rio de Janeiron 2016 kesäolympialaisissa 28:tta kertaa. Kilpailut käytiin 6.–21. elokuuta Arena Olympica do Riossa, jonne mahtuu yleisöön 12 000 henkilöä.


title: Käsipallo kesäolympialaisissa 2016

text: Käsipallossa kilpailtiin Rio de Janeiron 2016 kesäolympialaisissa 14:ttä kertaa. Kilpailut käytiin 6.–21. elokuuta Centro Olímpico de Treinamenton neljännessä hallissa, jonne mahtuu yleisöön 12 000 henkilöä. Naisten turnauksen voitti Venäjä. Loppuottelussa se voitti Ranskan. Olympiapronssia saavutti Norja.


title: Maahockey kesäolympialaisissa 2016

text: Maahockeyssä kilpailtiin Rio de Janeiron 2016 kesäolympialaisissa 23:tta kertaa. Kilpailut käytiin 7.–20. elokuuta Centro Olímpico de Hockeyssä, jonne mahtuu yleisöä 10 000 tai 5 000 henkilöä kentästä riippuen. Miesten turnauksen voitti Argentiina, jolle olympiakulta oli historian ensimmäinen. Loppuottelussa Argentiina voitti Belgian. Naisten turnauksen voitti Iso-Britannia, jolle olympiakulta oli myös sen historian ensimmäinen. Loppuottelussa Iso-Britannia voitti Alankomaat rangaistuskuljetuskilpailun jälkeen. Sekä naisissa että miehissä olympiapronssille sijoittui Saksa. Sekä naisten että miesten turnauksiin osallistui 12 maajoukkuetta.


title: Judo kesäolympialaisissa 2016

text: Judossa kilpailtiin Rio de Janeiron 2016 kesäolympialaisissa 13:tta kertaa. Kilpailut käytiin 6.–12. elokuuta Centro Olímpico de Treinamenton kolmannessa hallissa, jonne mahtuu 10 000 katsojaa. Tapahtumia oli 14, joista seitsemän oli miehille ja seitsemän naisille. Menestynein maa oli Japani, joka voitti kolme kultaa ja yhteensä 12 mitalia.


title: Judo kesäolympialaisissa 2016

text: Lähde: Rio2016


title: American Ninja 5

text: American Ninja 5 on vuonna 1993 ensi-iltansa saanut yhdysvaltalainen toimintaelokuva, jonka pääosassa nähdään David Bradley. Elokuva on "American Ninja" -sarjan viimeinen osa.


title: Major League Baseball -kausi 2001

text: Major League Baseball -kausi 2001 oli baseballin Major Leaguen kausi, joka alkoi 1. huhtikuuta 2001. Se päättyi Arizona Diamondbacksin voittoon New York Yankeesistä. Kauden All-Star-ottelu pelattiin 10. heinäkuuta Safeco Fieldillä Seattlessa, ja siinä voittajaksi selvisi American League 4–1. Ottelun MVP oli Cal Ripken, Jr.


title: Teloittaja (elokuva)

text: Teloittaja ("Avenging Force") on vuonna 1986 ensi-iltansa saanut yhdysvaltalainen toimintaelokuva, jonka pääosassa nähdään Michael Dudikoff.


title: Teloittaja (elokuva)

text: Entinen CIA-agentti Matt Hunter viettää rauhallista elämää, kunnes musta poliitikkoystävä joutuu valkoisten ninjafasistien terrorin kohteeksi ja on aika palata liikekannalle.


title: Teloittaja (elokuva)

text: "Video-oppaassa" vuodelta 1994 Bello Romano sanoo elokuvan tarjoavan ”väkivaltaa ja raakaa ihmismetsästystä alan harrastajille” ja antaa sille kolme tähteä viidestä, mikä vastaa sanallista arviota ”hyvä”.


title: Vanjoki

text: Vanjoki on kylä Vihdissä, samannimisen joen varrella. Kylä kuuluu Vihdin Jokikunnan kyläkeskuksen vaikutusalueeseen ja sen naapurikyliä Vihdissä ovat niin ikään Jokikunnan kyläryhmään kuuluvat Härtsilä, Pakasela ja Kaharla. Kylän kautta kulkee Jokikunnalta Pusulan Koisjärvelle johtava yhdystie 1223.


title: Cash Cash

text: Cash Cash on yhdysvaltalainen elektronista tanssimusiikkia tekevä yhtye Roselandista, New Jerseystä. Yhtyeeseen kuuluvat Jean Paul Makhlouf, Alexander Luke Makhlouf sekä Sam Frisch.


title: Elintarvikkeiden säännöstely Suomessa toisen maailmansodan aikana

text: Elintarvikkeiden säännöstelyllä pyrittiin Suomessa toisen maailmansodan aikana ja sen jälkeen takaamaan kansalaisille välttämättömien peruselintarvikkeiden mahdollisimman tasapuolinen jakelu. Sodan aikana valtiovallan tuli huolehtia niin puolustuslaitoksen kuin siviilienkin ravitsemuksesta. Koska elintarvikkeista oli puutetta tuli säännöstely- ja jakeluorganisaation luominen ajankohtaiseksi syyskuussa 1939.


text: Kansanhuoltoministeriön ja sotatalousneuvoston määräämillä säännöstelytoimilla välttämättömyystarvikkeiden jakelu saatiinkin jotakuinkin tyydyttävästi toimivaksi sotien aikana. Ajoittaiset vaikeudet johtuivat pääsääntöisesti kuljetusvaikeuksista. Säännöstelyjärjestelmän luominen oli osa sotatalouden järjestelyjä.


text: Säännöstely päättyi 1954. Sokerin säännöstely loppui 1. helmikuuta 1954, kuukauden kuluttua kahvi vapautui säännöstelystä.


text: Elintarvikkeiden säännöstelyssä oli keskeisenä toimijana syyskuussa 1939 perustettu Kansanhuoltoministeriö, jonka tehtäviin kuului muun muassa johtaa elintarvikkeiden ja eräiden raaka-aineiden kotimaista tuotantoa, jakelua sekä kulutusta. Ministeriö hoiti myös tehtäviä muun muassa elintarvikkeiden ja raaka-aineiden ulkomaankaupan toteuttamisessa. Ministeriön tehtävänä oli aluksi myös valvoa työvoiman käyttöä, mutta tehtävä siirrettiin Kulkulaitosten ja yleisten töiden ministeriölle kesäkuussa 1941. Uutena tehtävänä ministeriölle tuli lokakuussa 1940 hintasäännöstelyn valvonta.


text: Käytännössä elintarvikkeiden säännöstely toteutettiin siten, että maataloudesta elantonsa saavalle väestölle määrättiin luovutusvelvollisuus lukuun ottamatta maataloustuotannon sitä osaa, jonka tuottaja sai pitää oman taloutensa arvioitua kulutusta varten. Luovutusvelvollisuuden valvonta oli hankalaa ja käytännössä oli yleistä, että maataloustuottajat pidättivät käyttöönsä suuremman määrän elintarvikkeita kuin olisi ollut sallittua. Tämä ylijäämä myytiin sitten joko mustaan pörssiin tai suoraan esimerkiksi kaupungeissa asuville tuttaville tai sukulaisille.


text:
Kuluttajille sen sijaan jaettiin ostokortteja, joita vastaan pystyi hankkimaan elintarvikkeita tai muita hyödykkeitä valtion ylläpitämän jakelujärjestelmän myyntipisteistä. Säännöstelyn ollessa laajimmillaan kuluttajalla täytyi olla käytössään 51 erilaista ostokorttia, joista osa koski muitakin hyödykkeitä kuin elintarvikkeita (esimerkiksi jalkineita, vaatteita ja saippuaa). Kaikkiaan erilaisia ostokortteja painettiin säännöstelykauden aikana noin 778 miljoonaa, ja ne koskivat noin 160 eri elintarviketta tai elintarvikeryhmää, tavaraa tai muuta hyödykettä. Kansanhuoltoministeriössä oli säännöstelyn tiukimpana aikana töissä liki 800 virkamiestä, ja lisäksi valtakunnan kolmessatoista kansanhuoltopiirissä sekä kuntien kansanhuoltolautakuntien palkkalistoilla oli 6 000–7 000 henkilöä. Kansanhuolto-organisaation tärkeimpänä tehtävänä oli säännöstelyn suunnittelu ja käytännön toteutus. Käytännön toteutuksessa muun muassa ostokorttien jakelu kuluttajille muodosti valtaisan urakan. Ostokortteja jaettiin kansalaisille yleensä kolmasti vuoteen muun muassa ostokorttiväärennösten hankaloittamiseksi.
Niin sanottu korttiaika alkoi 12. lokakuuta 1939, jolloin ensimmäistä elintarvikkeita koskevaa ostokorttia ryhdyttiin jakamaan. Ostokortin nimi oli kaikessa yksinkertaisuudessaan ”Valtion ostokortti”, joka väestön kielenkäytössä muuntui nopeasti yleisostokortiksi. Kortista leikatulla kupongilla sai ostaa aluksi yhden kilon sokeria yhdelle henkilölle, ja sen tuli riittää noin kuukauden käyttöön. Sokeri oli asetettu takavarikkoon ja säännöstelyn alaiseksi 7. lokakuuta, jolloin periaatteessa jokaisen tuli luovuttaa hallussaan oleva sokeri kansanhuoltoviranomaisille (omaan käyttöön oli lupa jättää vain kaksi kiloa sokeria). Ostokortti tarkoitti siis vain lupaa ostaa kulloistakin tuotetta, itse kortti ei käynyt maksuvälineeksi.


text: Säännöstelyn alkaessa tai laajetessa uusiin tuoteryhmiin on tavanomaista, että ihmiset alkavat ostamaan ja varastoimaan (hamstrata) kyseistä hyödykettä, jolloin sen kysynnässä tapahtuu nopea kasvu. Tästä on taas välittömänä seurauksena hamstrattujen tuotteiden hintojen voimakas nousu ja saatavuuden nopea lasku, koska kauppiaat varastoivat tuotteita ja pyrkivät hyviä asiakassuhteitaan ylläpitääkseen myymään niitä vain hyvinä ja maksukykyisinä pitämilleen asiakkaille, yleensä melko korkeaan hintaan. Tästä johtuvaa hintojen äkillistä nousua ehkäisemään säädettiin ja otettiin käyttöön "laki kohtuuttomien hintojen ehkäisystä" 25. syyskuuta 1939. Samalla päivämäärällä kansanhuoltoministeriön tehtävistä annettiin asetus, jossa sen tehtävät määriteltiin varsinaista lakia huomattavasti yksityiskohtaisemmin. Yksi näistä tehtävistä oli myös valvoa ylempänä mainitun lain (ns. kiskurilain) noudattamista. Kyseessä oli siis hintasäännöstelytoimenpide, jolla pyrittiin varmistamaan kansalaisten tasavertaiset mahdollisuudet hankkia itselleen erilaisia hyödykkeitä heidän varallisuudestaan riippumatta.


text: Talvisodan aikana säännöstelyn piiriin joutui melko vähäinen määrä elintarvikkeita (muun muassa sokeri, siirappi ja kahvi). Yhtenä käytännön syynä tähän oli se, että jo yksinomaan ostokorttien jakaminen olisi tuottanut lähes ylitsepääsemättömiä vaikeuksia kansalaisten hakeuduttua itärajan tuntumasta ja suurista kaupungeista pakoon sotatoimia ja pommituksia. Moskovan rauhan solmimisen jälkeen elintarvikkeiden säännöstelyyn asettaminen laajeni nopeasti uusiin tuotteisiin ja tuoteryhmiin.


text: Välirauhan aikana elintarviketilanteen todettiin nopeasti heikkenevän. Syynä tähän olivat luovutetuille alueille jäänyt maatalousmaa (noin 10 % peltojen kokonaispinta-alasta) ja ulkomaankaupan voimakas lasku, jonka takia ulkomailta ennen sotaa tuotujen lannoitteiden määrä laski romahdusmaisesti. Kolmantena tekijänä elintarviketilanteen heikkenemisessä oli talvisodan aikana ja heti sen jälkeen tapahtunut karjan määrän voimakas lasku. Lisäksi kesä 1940 oli hyvin kuiva, mikä osaltaan laski maatalouden tuotantomääriä. Elintarvikkeita asetettiin säännöstelyn piiriin hieman eri aikoina, mutta vuoden 1940 loppuun mennessä säännöstely kattoi jo lähes kaikki tärkeimmät elintarvikkeet ja nautintoaineet. Ravintorasvat, lihatuotteet ja maito sekä maitotuotteet olivat säännöstelyn piirissä vuoden lopussa. Merkittävimmän poikkeuksen muodosti peruna, jota ei välirauhan aikana asetettu säännöstelyn piiriin.


text: Välirauhan aikana luotiin Suomen sota-aikainen talouspolitiikka ja sen osana myös säännöstelyjärjestelmä, joka ei koskenut pelkästään elintarvikkeita vaan myös hyvin suurta osaa muita välttämättömiä hyödykkeitä. Välirauhan aikana saatiin luotua jonkinasteinen tasapainotila kysynnän ja tarjonnan välillä, mutta jatkosodan osoittauduttua pidempikestoiseksi kuin aluksi oli uskottu tai toivottu järkkyi tasapainotila merkittävästi. Jatkosodan alusta selvittiin jo hankittujen varastojen turvin, mutta varastojen loputtua keväällä 1942 oli kansakunta käytännössä jo nälänhädän partaalla.


text: Säännösteltäväksi määrättiin seuraavia elintarvikkeita:Muita säännöstelyn piiriin määrättyjä hyödykkeitä:


text: Maataloustuotanto laski sodan aikana merkittävästi ja viljan kulutuksesta noin kolmannes oli tuotava ulkoa, pääosin Saksasta. Viljan tuonnilla oli myös poliittiset seurauksensa Suomen, koska Suomi oli näin riippuvainen Saksasta. Saksa painosti Suomea erillisrauhaan tähtäävien tunnusteluiden aikana syksyllä 1943 ja keväällä 1944 viivyttämällä viljatoimituksia, supistamalla kiintiöitä ja määräämällä ajoittain jopa vientikieltoja.


text: Maataloustuotannon supistuminen sodan aikana johtui useammastakin tekijästä. Vuosina 1940 ja 1941 Moskovan rauhansopimuksessa luovutetuille alueille jäi noin 10 % peltopinta-alasta, eikä ne olleet vuonna 1941 käytössä. Luovutetulle alueelle tapahtuneen muuton seurauksena vuodesta 1942 kyseistä peltopinta-alaa saatiin jälleen käyttöön. Toinen maataloustuotannon supistumiseen johtanut tekijä oli ulkomaisten lannoitteiden tuonnin romahtaminen, jonka arvioitiin verottaneen satoja noin kymmenyksen. Kolmas syy huonoihin satoihin olivat sääolot; välirauhan ja jatkosodan aikana ne olivat hyvin epäedullisia useina vuosina. Vuodet 1940 ja 1941 olivat kuivuuden vuoksi lähes katovuosia, myös kesät 1942 ja 1944 olivat sääoloiltaan huonoja. Vuosina 1941 ja 1944 osa sadosta jäi myös korjaamatta, kun sotatoimet sitoivat työvoiman. Muinakin vuosina esiintyi ongelmia, kun sadonkorjuun vaatima työvoima ja vähäiset traktorit olivat pääosin sotatoimialueella. Vähäisten käytettävissä olleiden moottoroitujen korjuuvälineiden kärsimä polttoainepula lisäsi omalta osaltaan vaikeuksia.


text: Kokonaisviljasato oli vuonna 1939 (jolloin tuontilannoitteet olivat käytössä ja sadonkorjuu voitiin järjestää käytännössä rauhan ajan oloissa) 1 513 tuhatta tonnia. Kokonaissatomäärä laski siten, että viljaa tuotettiin:


text: Viljan tuonti Saksasta käsitti vuosittain noin kolmanneksen kokonaiskulutuksesta. Viljan tuontimäärät vaihtelivat 200 ja 250 tuhannen tonnin välissä.


text: Elintarvikkeiden säännöstely aloitettiin Suomessa kansanhuoltoministeriön antamien määräysten perusteella syksyllä 1939. Säännöstely jatkui aina 1950-luvun alkuvuosiin asti, mutta tiukimmillaan säännöstely oli 1941–1945, jolloin lähes kaikki tärkeimmät elintarvikkeet olivat sääntelyn alaisia. Merkittävänä poikkeuksena tästä oli peruna, joka oli säänneltynä vain suhteellisen lyhyen ajan jatkosodan jo päätyttyä, minkä takia peruna oli suomalaisen ruokavalion perustana sääntelykauden aikana. Puhtaasti kilokalorimääriä tarkastellen (ns. B-ryhmässä noin 1 000–1 200 kcal/henkilö/vrk) on selvää, että ilman sääntelemätöntä perunaa kansa olisi kuollut ennen pitkää nälkään.


text: Elintarvikkeiden säännöstelyssä peruslähtökohtia oli kaksi. Ensimmäisenä otettiin huomioon kunkin henkilön ravinnon tarve. Tätä varten laadittiin erilaisia arvioita jokaisen henkilön harjoittaman ammatin, muiden tehtävien ja iän perusteella. Luonnollisesti tämä johti kiistelyyn siitä, minkä ”arvoisen” kortin mikin ammattiryhmä tai yksityishenkilö ansaitsi. Anomuksia ”ylemmän” kortin saamiseksi lähetettiinkin runsaasti kansanhuoltoviranomaisille. Toiseksi jouduttiin laskemaan elintarvikevarastojen riittävyyden takaamiseksi kullekin ryhmälle annos, joka oli mahdollista jakaa. Elintarviketilanteen vaihdellessa sodan aikana voimakkaastikin annoksiin jouduttiin tekemään toistuvia muutoksia. Elintarvikelajien vaihtelua ei ollut käytännössä juurikaan mahdollisuutta toteuttaa, mutta ajoittain pieniä lisäannoksia oli mahdollisuus jakaa.


text: Säännöstellyn ”korttiannoksen” määrittämiseksi suomalaiset jaettiin ammattialojen mukaan erilaisiin ryhmiin, joille määrättiin omat annoksensa. Ryhmien määrä vaihteli sodan mittaan ja esimerkiksi kesällä 1940 oli käytössä neljä eri ryhmää, jotka nimettiin A:sta D:hen. Syksyllä 1941 ryhmiä oli viisi (A–E), joiden saamista leipävilja-annoksista esimerkki (ryhmien saamat elintarvikeannokset noudattelivat muidenkin elintarvikkeiden osalta suuruudeltaan pääpiirteissään kyseistä luetteloa):


text:
Muista elintarvikkeista mainittakoon esimerkkinä B-kortin saaneiden henkilöiden annoksia elintarviketilanteen ollessa kriittisimmillä kevään ja alkukesän 1942 aikana. B-kortti oikeutti ostamaan säännöstelyn piirissä niukan leipävilja-annoksen lisäksi muun muassa:
Kriittisimmän kauden jälkeen annoksia pystyttiin pääsääntöisesti hieman nostamaan .Voin osalta nousua tapahtui siten, että asteittain marraskuusta 1942 sen kuukausittainen annos saatiin nousemaan 500 grammaan. Naudanlihaksi muutettuna lihan vuotuinen annos oli hieman alle seitsemän kiloa 1942–1943. Liha-annoksen määritelmää tosin muutettiin siten, että eri lihatuotteiden ”arvokkuuden” vaihtelun takia sen määrittelyn perustaksi määrättiin lihan rahallinen arvo painomäärän sijaan. Sokerin säännöstelyannos vakiintui melko nopeasti 250 grammaan kuukaudessa, mutta ne, jotka eivät halunneet ”lunastaa” tupakka-annostaan saivat toisen annoksen sokeria kuukaudessa.


text: Puolustusvoimien henkilöstön muona-annokset poikkesivat siviiliväestön annoksista siten, että sotamuona-annoksen tuli sisältää kaikki tarvittavat ravintoaineet ja riittävä energiasisältö ilman ulkopuolista lisäravintoa. Siviilienhän oli mahdollista hankkia ravintonsa lisukkeeksi muun muassa säännöstelemätöntä perunaa (merkittävä hiilihydraatti- ja energialähde), jota sotatoimialueella ei luonnollisestikaan ollut tarjolla kuin poikkeuksellisesti. Sotatoimialueella suuren ongelman muodostivat ajoittaiset kuljetus- ja muut toimitusvaikeudet, jotka aiheuttivat joukoissa jopa tilapäistä nälkiintymistä. Hyökkäysvaiheen aikana 1941 suuria määriä elintarvikkeita haaskattiin tai jätettiin maastoon. Elintarviketilanne joukoissa oli heikoimmillaan loppuvuodesta 1941 ja tammikuussa 1942, jolloin varastoissa oli vain 2–4 viikon kulutusta vastaava määrä elintarvikkeita, joiden kuljettamisessa kauas Itä-Karjalaan oli lisäksi suuria ongelmia.


text: Sotamuona-annoksien koko vaihteli talvi- ja jatkosodan aikana useasti. Talvisodan aikana annokset olivat suurimmillaan. Jatkosodan alussa vuoden 1941 kesällä ja syksyllä annokset olivat hieman talvisotaa pienemmät. Keväällä ja alkukesästä 1942 annokset olivat osin jopa riittämättömiä. Tämän jälkeen sotamuona-annosten kokoa saatiin hiljalleen kasvatettua. Ravinnon riittävyyteen vaikutti oleellisesti sotatapahtumien kiivaus. Jatkosodan asemasodan aikana, jolloin rintamatapahtumat olivat vain ajoittaisia tai vähäisiä, osa muona-annoksista jäi jopa käyttämättä, vaikka annokset olivat pienimmillään. Muona-annosten sisältö määriteltiin tavanomaisimpien elintarvikkeiden määrinä, mutta erilaisia vaihtotaulukoita laadittiin.


text: Talvisodan aikana puolustusvoimien elintarvikehuollon pohjana oli 17. lokakuuta 1939 vahvistettu sotamuona-annos II, joka sisälsi muun muassa seuraavia elintarvikkeita vuorokautta ja henkilöä kohden (suluissa vaihtotaulukon mukaisia elintarvikkeita määrineen):


text: Puolustusvoimien henkilöstön muonitus jatkosodan aikana perustui perusmuona-annoksiin, joiden ohella oli käytössä muitakin annoksia, kuten partiomuona-annos, joka perustui muita annoksia enemmän säilykkeisiin ja oli kalorimäärältään suurempi. Joissain tapauksissa muonitus ostettiin ja lomamatkoja varten otettiin käyttöön vuoden 1942 alussa sotilasostokortti. Sotilasmuona-annokset vaihtelivat jatkosodan aikana useasti yleisen elintarviketilanteen vaihdellessa. Puolustusministeriö ja kansanhuoltoministeriö neuvottelivat ja päättivät käytettävissä olevien tarvikkeiden jaosta puolustusvoimien ja siviiliväestön tarpeiden kesken ja tuloksena oli aina jonkinlainen kompromissi. Perusmuona-annosten kilokalorimäärä vaihteli sodan alun 3 900:sta vuoden 1942 alun alimpaan arvoonsa eli 2 983:een, josta se nousi hiljalleen tammikuun 1944 alusta asti voimassa olleeseen 3324 kilokaloriin.


text:
Perusmuona-annoksissa tapahtui vaihteluita siten, että aivan sodan alussa annokset olivat suurimmillaan, jonka jälkeen annokset laskivat nopeasti vuoden 1942 kevääseen mennessä. Tämän jälkeen annoksia päästiin taas hiljalleen nostamaan. Perusmuona-annos määriteltiin yleisimpien elintarvikkeiden määrinä, mutta tosiasialliseen sisältöön oli laadittu erilaisia vaihtotaulukoita, joiden perusteella jotain elintarviketta voitiin vaihtaa toiseen. Osa perusmuona-annokseen kuuluvista elintarvikkeista ja niiden määristä pystyttiin pitämään koko sodan ajan samansuuruisina, joskin käytännössä vaihtotaulukoilla niitä pyrittiin ja myös saatiin vaihtelemaan. Näitä elintarvikkeita olivat muun muassa (suluissa annos):
Näiden lisäksi oli perusmuona-annoksessa tuotteita, joiden määrä vaihteli ravitsemustilanteen kannalta suurestikin. Näitä tuotteita olivat muun muassa (suluissa annosvaihteluita):
Lisäksi sodan alun makkara-annos (75 g/hlö/vrk) poistettiin kokonaan joulukuussa 1941 ja samalla vuoden 1942 annoksiin lisättiin kolme savuketta/henkilö/vrk sodan loppuun asti.


title: Jääpallon SM-sarja 1961

text: Jääpallon SM-sarja kaudella 1960-1961 pelattiin kymmenen joukkueen yksinkertaisena sarjana. Sarjan päättyessä mitalikolmikko oli sama jo kuudetta kertaa peräkkäin, järjestys tosin vaihteli. OPS voitti mestaruuden. KUV oli hopealla ja Veiterä pronssilla. VPS oli neljäntenä tasapisteissä KUV:n ja Veiterän kanssa.


title: Jääpallon SM-sarja 1961

text:
Uusinta putoamisesta: Vastus - HIFK 2-1.
HIFK ja LrPT putosivat sarjasta. Tilalle nousivat Mikkelin Palloilijat ja Vasa IFK.


title: Jääpallon SM-sarja 1961

text: OPS: Aarne Hyvönen, Jorma Ollanketo, Veijo Saariaho, Juhani Turpeenniemi, Pauli Heiskanen, Matti Kovalainen, Raimo Kaarela, Heikki Ollikainen, Seppo Alatalo, Alpo Aho, Seppo Yliluoma, Jorma Kukkonen, Kalevi Härmä ja Raimo Okkonen. Valmentaja: Reino Arvola


title: Jääpallon SM-sarja 1962

text: Jääpallon Suomen mestaruus kaudella 1961–1962 ratkaistiin yksinkertaisessa sarjassa. Oulun Palloseura voitti kolmannen peräkkäisen mestaruutensa. Hopealle sijoittui Oulun Luistinseura, jolle mitali oli ensimmäinen. KUV sijoittui pronssille ennen Vastusta paremman maalieron turvin. Myös sarjanousija MP oli vain pisteen huonompi kuin pronssijoukkue. Yksi edellisten kausien suurista, Lappeenrannan Veiterä, joutui taistelemaan jopa sarjapaikastaan. Vaasalaisseuroille kausi oli murheellinen, sekä VPS että VIFK putosivat sarjasta. OTP oli yhden pisteen verran putoamisviivan yläpuolella ja WP-35 säilytti sarjapaikkansa uusintaottelun jälkeen. VPS ei jatkanut putoamisen jälkeen enää jääpallotoimintaansa.


title: Jääpallon SM-sarja 1962

text: VPS ja VIFK putosivat sarjasta. Suomensarjasta nousivat Viipurin Reipas ja Lappeenrannan Pallo.


title: Jääpallon SM-sarja 1962

text: Yleisömäärät kerätty Helsingin sanomien otteluraporteista


title: Jääpallon SM-sarja 1962

text: OPS:n joukkue Jaakko Reiniharju, Jorma Ollanketo, Tuomo Kilponen, Raimo Okkonen, Pauli Heiskanen, Matti Kovalainen, Raimo Kaarela, Heikki Ollikainen, Seppo Alatalo, Juhani Turpeenniemi, Alpo Aho, Jorma Kukkonen, Kalevi Härmä ja Heikki Forsman. Valmentaja: Reino Arvola


title: Jääpallon SM-sarja 1963

text: Jääpallon SM-sarja kaudella 1962-1963 ratkaistiin yksinkertaisessa sarjassa. Oulun Palloseura voitti mestaruuden, joka oli sille jo neljäs perättäinen. Veitsiluodon Vastus sijoittui hopealle. Mitali oli seuran ensimmäinen, ja ensimmäinen Lappiin mennyt jääpallomitali. WP-35 saavutti pronssia. Maalikuninkuuden voitti OTP:n Kalevi Pirkola 18 osumallaan.


title: Jääpallon SM-sarja 1963

text: MP ja Reipas putosivat sarjasta.


title: Jääpallon SM-sarja 1963

text: OPS:n joukkue: Jaakko Reiniharju, Pentti Ollikainen, Tuomo Kilponen, Raimo Okkonen, Pauli Heiskanen, Matti Kovalainen, Raimo Kaarela, Heikki Ollikainen, Seppo Alatalo, Juhani Turpeenniemi, Alpo Aho, Jorma Kukkonen, Kalevi Härmä, Kari Poikolainen, Aarne Palosaari, Seppo Kovala ja Juhani Veivo. Valmentaja: Reino Arvola


title: Jääpallon SM-sarja 1963


title: Jääpallon SM-sarja 1963

text:
Suomensarja pelattiin kolmessa lohkossa ja lohkovoittajat pelasivat yksinkertaisen sarjan noususta SM-sarjaan.
SM-sarjaan nousivat HIFK ja VIFK.


title: Jääpallon SM-sarja 1964

text: Jääpallon Suomenmestaruus kaudella 1963-1964 ratkaistiin yksinkertaisessa sarjassa. Tasaisen sarjan mestaruuden voitti Oulun Palloseura. OPS:n mestaruus oli viides perättäinen. Nousijajoukkue Vasa IFK jäi hopealle pisteen päähän OPS:sta. OLS sai pronssia paremman maalieron turvin ennen KUV:a. Sarjan keskivaiheilla Vastus ja LaPa olivat pisteen pronssijoukkuetta heikompia. Lappeenrantalaisseurojen keskinäinen paremmuus vaihtui, LaPa oli ensimmäistä kertaa Veiterää parempi, LaPa pysyi kaupungin ykkösseurana vuoteen 1976 asti. Putoamisviivan yläpuolelle mahtui vielä WP-35 ennen HIFK:ta ja OTP:ta. HIFK:n sarjapaikka tosin säilyi sarjan laajentamisen ansiosta. Vastuksen Pertti Tammilehto oli paras maalintekijä tehtyään 15 maalia.


title: Jääpallon SM-sarja 1964

text:
Suomensarjasta nousivat MP ja SePS.
HIFK ja OTP putosivat sarjasta, mutta seuraavalla kaudella sarjaa laajennettiin ja kahdesta paikasta järjestettiin karsinta ennen seuraavan kauden alkua. Karsinnoissa HIFK voitti Akilleksen ja Oulun Tarmo voitti OTP:n. Näin HIFK:n sarjapaikka säilyi.


title: Jääpallon SM-sarja 1964


title: Jääpallon SM-sarja 1964

text: OPS:n joukkue: Jaakko Reiniharju, Pentti Ollikainen, Tuomo Kilponen, Matti Kovalainen, Jorma Ollanketo, Kari Poikolainen, Raimo Kaarela, Kalevi Härmä, Seppo Alatalo, Taisto Horneman, Veli Kalaoja, Seppo Kemppainen, Heikki Ollikainen ja Kimmo Palmas. Valmentaja: Reino Arvola


title: Biakinpöllönen

text: Biakinpöllönen ("Otus beccarii") on pöllöihin kuuluva lintu. Se on endeeminen Papuassa Geelvinkin lahdessa olevilla Biak-Supioriin kaksoissaarilla. Se luokitellaan uhanalaiseksi, sillä sen levinneisyys on hyvin pieni ja sen elinalue on tuhoutumassa.


title: Biak

text: Biak on pieni saari Cenderawasihinlahdessa Indonesian Papuan maakunnan pohjoisrannikon lähellä, Uuden-Guinean luoteispuolella. Biak on saaristonsa suurin saari, ja sen luona on paljon atolleja, riuttoja ja koralleja.


title: Biak

text: Saaren suurin asutuskeskus on Kota Biak saaren etelärannikolla. Muuten saari on harvaan asuttu, ja siellä on pieniä kyliä.


title: Biak

text: Biak kuuluu Biakinsaariin ("Kepulauan Biak"). Siellä on sattunut maanjäristys 1996.


title: José Gervasio Artigas

text: José Gervasio Artigas (19. kesäkuuta 1764-1850) on Uruguayn kansallissankari. Hän osallistui tapahtumiin jotka edelsivät itsenäistymistä, vaikka ei kuulunut entisistä asetovereistaan muodustuneeseen varsinaiseen 33 kapinallisen joukkoon.


title: José Gervasio Artigas

text:
Artigas kasvoi varakkaassa perheessä ja oppi ratsastamaan työskennellessään karjapaimenena perheen maatilalla Uruguayn maaseudulla. Hän liittyi armeijaan 1790-luvulla ja hänet sijoitettiin rajavartiojoukkoihin Uruguayn ja Brasilian väliselle rajalle. Hän osallistui Buenos Airesin ja Montevideon taisteluihin, haavoittui ja jäi sotavangiksi. Helmikuussa 1811 hän pääsi eroon armeijasta ja liittyi vapaustaistelijoihin. Hänen johdollaan vapaustaistelijat antoivat Mercedesin julistuksen ja löivät espanjalaiset Las Piedrasin taistelussa.
Artigas joukkoineen piiritti Montevideota toukokuusta lokakuuhun 1811. Espanjalaiset kutsuivat Portugalin apuun. Kenraali Artigas, hänen 3000 sotilastaan ja 13000 siviiliä asettuivat leiriin Uruguay-joen varrelle Ayuín kaupunkiin. Tätä on pidetty ensimmäisenä Uruguayn kansakunnan syntyyn liittyvänä tapahtumana. Espanjalaiset ja portugalilaiset joukot pysyivät asemissaan vuoteen 1812 asti.


title: José Gervasio Artigas

text: Vuonna 1815 Artigas osallistui Argentiinan itsenäisyyskongressiin, missä Espanjan siirtomaiden itäiset provinssit (nykyinen Uruguay) julistautuivat itsenäiseksi liittovaltioksi. Portugali valtasi Itäiset provinssit, ja Artigas joutui vetäytymään Paraguayhin vuonna 1821. Siellä hän pysyi sivussa politiikasta. Vuonna 1845 hänelle tarjottiin mahdollisuutta palata, mutta hän kieltäytyi.


title: José Gervasio Artigas

text: José Gervasio Artigasin syntymäpäivä, 19. kesäkuuta, on nykyisin kansallinen juhlapäivä. Hänen mukaansa on nimetty kouluja, rakennuksia, muistomerkkejä, kaupunki, yksi Uruguayn maakunnista ja tukikohta Antarktiksella.


title: Ciudad de la Costa

text: Ciudad de la Costa on kaupunki Uruguayssa, Río de la Platan rannalla. Vuonna 2011 sen asukasluku oli noin 95 00, mikä teki siitä Uruguayn kolmanneksi suurimman kaupungin.


title: Ciudad de la Costa

text: Kaupunki koostuu pienten rantalomakohteiden ketjusta, jotka levittäytyvät pitkin rannikkoa pääkaupunki Montevideon itäpuolella. Vakinaisten asukkaiden lisäksi kaupunkiin virtaa joka kesä väkeä sekä Montevideosta että Argentiinan puolelta. Uruguayssa vuosittain käyvistä kahdesta miljoonasta turistista noin 80 % tähtää rannikolle. Turisteja houkuttaa rannikon hiekka, joka on toisaalta myös uhka: huonosti suunnitellut rakenteet altistavat kaupunkia sekä eroosiolle että sedimentaatiolle.


title: Pauli Leinikki

text: Pauli Leinikki (18. syyskuuta 1941 Kotka) on suomalainen virologian tutkija.


title: Pauli Leinikki

text: Leinikki kirjoitti ylioppilaaksi Helsingissä Maunulan yhteiskoulusta. Hän valmistui 1972 Helsingin yliopistosta lääketieteen ja kirurgian tohtoriksi. Hänet nimitettiin 1987 Kansanterveyslaitoksen tutkimusprofessoriksi. Hän on ollut Tampereen yliopiston biolääketieteen virologian apulaisprofessori, vuosina 1980–1984 biolääketieteen laitoksen johtaja.


title: Pauli Leinikki

text: Leinikki oli ensimmäisiä suomalaisia hi-viruksen tutkijoita, ja hän työskentelee edelleen Venäjällä hivin ehkäisyn parissa, muun muassa arvioimassa Barentsin alueen hiviä ehkäisevän ohjelman tilannetta, sillä hänen mukaansa epidemia leviää siellä kaikkein nopeimmin.


title: Canelones (departementti)

text:
Canelones on yksi Uruguayn departementeista. Sen pääkaupunki on Canelones ja suurin kaupunki Ciudad de la Costa.
Departementin pinta-ala on 4 536 km² ja vuonna 2009 arvioitu väkiluku oli 520 240 henkeä, joten se on väkiluvultaan Montevideon jälkeen Uruguayn toiseksi suurin departementti.


title: Canelones (departementti)

text: Monet Canelonesin kaupungeista, kuten Santa Lucía, Canelones ja Las Piedras, perustettiin jo 1700-luvulla. Alueelle asettui eurooppalaisia maahanmuuttajia Kanariansaarilta, Itävallasta ja Italiasta. Italialaiset aloittivat viiniviljelyn, ja nykyisin maakunnassa on suurin osa Uruguayn viinitarhoista.


title: Canelones (departementti)

text: Maakunta on saanut nimensä canelon-puusta ("Rapanea laetevirens"), jota siellä kasvaa runsaasti.


title: Colonia (departementti)

text:
Colonia on yksi Uruguayn departementeista. Sen pääkaupunki on Colonia del Sacramento.
Departementin pinta-ala on 6 106 km² ja vuonna 2009 arvioitu väkiluku oli 120 850 henkeä.


title: Colonia (departementti)

text: Colonia sijaitsee Uruguayn lounaiskolkassa Argentiinan vastaisella rajalla, ja se on ollut strategisesti tärkeä portugalilaisille ja espanjalaisille 1600-luvulta asti. Pääkaupunki Colonia del Sacramento on Unescon maailmanperintökohde, ja suuri osa alueen matkailusta keskittyy sinne. Carmelon kaupunki tunnetaan viineistään. Se on ainoa José Gervasio Artigasin perustama kaupunki.


title: San José (departementti)

text:
San José on yksi Uruguayn departementeista. Sen pääkaupunki on San José de Mayo.
Departementin pinta-ala on 4 992 km² ja vuonna 2009 arvioitu väkiluku oli 109 670 henkeä.


title: San José (departementti)

text: San José sijaitsee Uruguayn eteläosassa. Siellä on kaksi noin 30 000 asukkaan kaupunkia, Ciudad del Plata ja pääkaupunki San José de Mayo. Näiden lisäksi maakunnassa on lukuisia muutaman tuhannen asukkaan pikkukaupunkeja, joiden joukossa on rantalomakohteita kuten Quinta del Horno.


title: Barentsin alue

text: Barentsin alue käsittää maa-alueet Barentsinmeren ympärillä ja pohjoiskalotissa. Nimi otettiin käyttöön poliittisista syistä kansainvälisen yhteistyön vakiinnuttamiseksi Neuvostoliiton hajoamisen jälkeen. Alue ulottuu lännestä Norjan Nordlandista itään Novaja Zemljaan ja Uralvuoristoon ja etelään Pohjanlahteen sekä suuriin järviin Laatokkaan ja Äänisjärven. Alueella asuu kuusi miljoonaa ihmistä levittäytyneenä 1,75 miljoonan km²:n alueelle. Väestöstä kolme neljäsosaa asuu Venäjällä, ja saman verran pinta-alasta on Venäjällä.


title: Barentsin alue

text: Hankkeeseen kuuluu Barentsintie Norjan Bodøstä Ruotsin Haaparannan ja Suomen Tornion kautta Venäjälle Kuolan niemimaalle Murmanskiin.


title: Barentsin alue

text: Alueellinen yhteistyö, "Barentsin yhteistyö", aloitettiin virallisesti 11. tammikuuta 1993 Norjan aloitteesta ulkoministeri Thorvald Stoltenbergin kaudella. Yhteistyöhön kuuluu kaksi pääorganisaatiota, Barentsin neuvosto ("Barents Euro-Arctic Council", BEAC) joka on Suomen, Norjan, Venäjän ja Ruotsin hallitusten välinen yhteistyöelin, sekä Barentsin aluekomitea ("Barents Regional Committee", BRC) joka koordinoi yhteistyötä alueneuvoston kokousten välillä.


title: Barentsin alue

text: Yhteistyötä vetävät neljä maata vuorotellen. Norjan osallistumista koordinoi Barentsin sihteeristö Kirkniemessä Finnmarkin läänissä. Ruotsin ja Suomen osallistumista hallinnoivat Ruotsissa lääninhallitukset Uumajassa Västerbottenin läänissä ja Luulajassa Norrbottenin läänissä sekä Suomen puolella maakuntaliitot Lapin maakunnassa Rovaniemellä Pohjois-Pohjanmaalla Oulussa ja Kainuussa Kajaanissa.


title: Maldonado (departementti)

text:
Maldonado on yksi Uruguayn departementeista. Sen pääkaupunki on Maldonado.
Departementin pinta-ala on 4 793 km² ja vuonna 2009 arvioitu väkiluku oli 150 780 henkeä.


title: Maldonado (departementti)

text: Maldonado sijaitsee Uruguayn eteläosassa. Se on saanut nimensä luutnantti Francisco Maldonadolta, jonka espanjalaiset jättivät Maldonadonlahdelle vuonna 1530. Montevideon kuvernööri rakennutti alueelle linnoituksia 1700-luvun puolivälissä suojatakseen strategisesti tärkeitä seutuja Portugalin laajentumispyrkimyksiltä.


title: Maldonado (departementti)

text: Departementin pohjoisosassa kasvatetaan karjaa. Länsi- ja eteläosat ovat maanviljelysaluetta, jossa kasvatetaan vehnää, maissia, auringonkukkia, kauraa ja perunaa. Maakunnassa on myös mineraalivaroja, etenkin Lavallejan seudulla. Asutus keskittyy rannikolle, missä käy myös paljon turisteja.


title: Metal Gear Rising: Revengeance

text: Metal Gear Rising: Revengeance on Platinum Gamesin kehittämä ja Konamin julkaisema "Metal Gear" -pelisarjan videopeli. Peli julkaistiin PlayStation 3:lle ja Xbox 360:lle helmikuussa 2013.


title: Metal Gear Rising: Revengeance

text: Pelin päähahmona on sarjan aiemmista osista tuttu Raiden kyborgininjan muodossa. Siinä missä aiemmat sarjan osat panostivat hiiviskelytoimintaan, "Rising" on huomattavasti nopeatempoisempi hack and slash -tyylinen toimintapeli.


title: Metal Gear Rising: Revengeance

text: Alun perin tarinan oli tarkoitus sijoittua sarjan toisen ja neljännen osan välille, mutta pelin kehittäjän vaihduttua myös tarinan ajankohta vaihdettiin. Risingin tarina sijoittuu "in" jälkeiseen tulevaisuuteen, jossa kyborgit ovat yleinen näky taistelukentillä.


title: Metal Gear Rising: Revengeance

text: Peli julkistettiin virallisesti vuoden E3 2009 -tapahtumassa nimellä "Metal Gear Solid: Rising". Ensimmäisten tietojen mukaan pelin kehittäjänä olisi ollut Konamin Kojima Productions. Kuitenkin pelin kehitystyössä nousi esiin ongelmia ja kehitystiimi ei ollut tyytyväinen. Vuoden 2010 lopulla Hideo Kojima oli jo valmis peruuttamaan pelin julkaisun, mutta hän silti piti pelin ideoista ja halusi niiden pysyvän hengissä. Tällöin pelin kehitystyö päätettiin siirtää Platinum Games -pelitalolle.


title: Metal Gear Rising: Revengeance

text: Joulukuussa 2011 pidetyssä Spike Video Game Awards -tapahtumassa ilmoitettiin kehittäjän vaihtumisesta virallisesti, ja pelille oli annettu uusi nimi "Metal Gear Rising: Revengeance".


title: Fidžin politiikka

text: Fidžin politiikkaa hallitsee useita puolueita, josta monet ovat niin pieniä, etteivät ilman vaaliliittoja pystyisi pärjäämään äänestyksissä suuremmille. Suurimmat puolueet of Fidžin työväenpuolue (FLP), Fidžin yhtenäispuolue ("Soqosoqo Duavata ni Lewenivanua", SDL), Yhdistynyt kansanpuolue (UPP)


title: Fidžin politiikka

text: Fidžillä on ollut vuoden 1987 jälkeen neljä vallankaappausta. Viimeisin tehtiin pääministeri Laisenia Qarasenia vastaan joulukuussa 2006. Valtion perustuslaki on muuttunut kolmesti, ensin vuonna 1987, jolloin maasta tehtiin tasavalta ja Britannian hallitsijan valta lakkautettiin. Toisen kerran perustuslakia uudistettiin vuonna 1990, jonka myötä otettiin kaksikamarinen parlamentti käyttöön, mutta vähemmistöjen oikeudet olivat kapeat. Vähemmistöihin kiinnitettiin paremmin huomiota vuonna 1997 laaditussa perustuslaissa. Vuoden 2006 vallankaappauksen jälkeinen väläaikaishallinto on kumonnut perustuslain ja hallitsee maata asetuksilla.


title: Fidžin politiikka

text: Vuoden 1997 perustuslain mukaan Fidžin valtionpäämies on presidentti, jonka valitsee suuri päällikköneuvosto viiden vuoden kaudeksi. Presidentiksi pääsee ainoastaan fidžiläinen, intialais-fidžiläisestä ja muuta vähemmistöä edustava ei voi tulla valituksi presidentiksi. Presidentin virka on pääosin kunniatehtävä, mutta hänellä on joitakin valtuuksia kansallisten kriisien varalle ja hän nimittää pääministerin. Presidentillä on oikeus hajottaa parlamentin jos pääministeri pyytää sitä. Presidentti on myös armeijan ylipäällikkö.


title: Fidžin politiikka

text: Pääministerin on nautittava Edustajainhuoneen luottamusta. Käytännössä suurimman puolueen johtajasta tulee siten pääministeri ja presidentin nimitystehtävä on vain muodollisuus. Mikäli parlamentilla on päätäntävaikeuksia, toimii presidentti kuitenkin välittäjänä ja hänen on valittava sellainen pääministeri, jonka hän katsoo parhaiten edustavan Edustajainhuoneen enemmistöä. Pääministeri valitsee hallitukseen 10–20 ministeriä, jotka käyttävät toimeenpanovaltaa. Presidentti vahvistaa nimitykset.


title: Fidžin politiikka

text: Fidžillä on kaksikamarinen parlamentti, joka valitaan äänestyksissä neljäksi vuodeksi. Edustajainhuoneessa on 71 jäsentä, joista 25 valitaan suoraan kansanäänestyksellä. Loput 46 on vuoden 1997 perustuslaissa määrätty Fidžin etnisille yhteisöille seuraavasti: 23 fidžiläistä, 19 intialais-fidžiläistä, yksi rotumalainen ja kolme "yleistä valittua" (eurooppalaiset, kiinalaiset ja muut vähemmistöt). Senaatissa, eli parlamentin yläkamarissa, on 32 jäsentä. Nimellisesti nämä ovat presidentin nimittämiä, mutta perustuslaki velvoittaa presidentin hyväksymään seuraavien järjestöjen antamat ehdokkaat: suuri päällikköneuvosto valitsee 14, pääministeri yhdeksän, oppositiojohtaja kahdeksan ja Rotuman saaren neuvosto yhden. Senaatilla on vähemmän valtaa kuin edustajainhuoneella – senaatti ei voi tehdä lakialoitteita, mutta se voi hylätä tai muuttaa niitä.


title: Fidžin politiikka

text: Brittien siirtomaavalta alkoi Fidžillä 1870. Taloudellisesti maa niveltyi brittiläiseen imperiumiin sokeriruokoviljelmänä. Koska Britannia oli lakkauttanut orjuuden, tuotettiin työvoima Intiasta siten, että työtekijät sitoutuivat indentured-labour-järjestelmällä työskentelemään viisi vuotta heikoissa oloissa erittäin vähäisellä palkalla. Järjestelmä tuotti aikojen kuluessa intialais-fidžiläisen väestönosan, joita on nykyisestä väestöstä noin 37 %. Intialais-fidžiläisten asema on alkuperäisiä fidžiläisiä heikompi, koska maanomistus on fidžiläisissä käsissä. Rakenteesta johtuu se, että intialais-fidžiläisten on työskenneltävä kaupan, liikenteen ja yleensä palvelualojen piirissä, mitkä eivät edellytä maanomistusta. Fidžin epävakautuu siitä, että intialais-fidžiläiset voittavat vaalit, koska tämä edellyttäisi myös hallituspaikkojen jakamista intialais-fidžiläisille. Näin fidžiläisille muodostuu intressi horjuttaa hallitusta ja vaihtaa pääministeri.


title: Bandyliigakausi 1996–1997

text: Jääpallon Bandyliiga kaudella 1996-1997 pelattiin kahdessa vaiheessa. Ensin pelattiin yksinkertainen alkusarja, jonka jälkeen kahdeksan parasta joukkuetta pelasivat kaksinkertaisen valioliigan, jossa joukkueiden runkosarjan keskinäisten ottelujen tulokset jäivät voimaan. Loput joukkueet pelasivat bandyliigan jatkosarjassa, jossa pelasi lisäksi 1.divisioonan parhaat joukkueet. Valioliigan kuusi parasta ja jatkosarjan kaksi parasta selviytyivät pudotuspeleihin. Sarjasysteemi mahdollisti sen, että teoriassa 1.divisioonan seurakin saattoi voittaa mestaruuden.


title: Bandyliigakausi 1996–1997

text: Liiga pelattiin 11 joukkueen kesken, edellisen kauden liigajoukkueista puuttui PaSa Bandy. Bandyliigan runkosarjaa hallitsivat Suomen jääpallon huipulle nousseet joukkueet, ToPV oli ykkönen ja Narukerä kakkonen. ToPV:n menestystä ei enää voinut pitää yllätyksenä, se lähtikin kauteen yhtenä mestarisuosikkina. Valioliigassa Botnia kuitenkin ohitti molemmat joukkueet ja sijoittui ykköseksi. Sarjan kärkinelikko Botnia, ToPV, WP-35 ja Narukerä erottuivat sarjassa selkeästi muista, ja kaikki neljä selviytyivät myös välieriin selvillä voitoilla puolivälierävastustajistaan.


title: Bandyliigakausi 1996–1997

text: Välierät muotoutuivat jännittäviksi. Edelliskauden finalistit WP-35 ja ToPV kisasivat toisesta finaalipaikasta. Kaikki ottelut päättyivät kotivoittoihin, joten ToPV eteni finaaliin voitoin 2-1. Toisessa välieräparissa Botnian ja Narukerän kesken päädyttiin myös kotivoittoihin kahdessa ensimmäisessä ottelussa. Kolmannessa ratkaisevassa ottelussa ratkaisu haettiin jatkoajalta asti, Botnia meni lopulta 5-3 voitollaan finaaliin, ja ensimmäistä kertaa mitalipeleihin selvinnyt Narukerä jäi pronssiotteluun.


title: Bandyliigakausi 1996–1997

text: Pronssiottelussa WP-35 otti pronssit 3-1 voitolla. Loppuottelu Botnian ja ToPV:n kesken muotoutui jännittäväksi. Botnia oli parempi maalein 4-3, ja jätti torniolaiset hopealle.


title: Bandyliigakausi 1996–1997

text: Bandyliigan jatkosarjassa 1.divisioonan seura Kulosaaren Vesta osoitti olevansa liigatasoa, ja nousi ensimmäistä kertaa historiansa aikana ylimmälle sarjatasolle. Jatkosarjassa Vesta jäi vain maalieron perusteella ulos puolivälieristä.


title: Bandyliigakausi 1996–1997

text: Kahdeksan parasta valioliigaan, kolme heikointa jatkosarjaan.


title: Bandyliigakausi 1996–1997

text: Kuusi parasta puolivälieriin.


title: Bandyliigakausi 1996–1997

text: Kaksi parasta puolivälieriin.


title: Bandyliigakausi 1996–1997

text: Lauantaina 15. maaliskuuta klo 12.00 Helsinki, Oulunkylä.


title: Bandyliigakausi 1996–1997

text: Pistepörssin voitti WP-35:n Sami Laakkonen.


title: Bandyliigakausi 1996–1997

text: Botnia-69: Ron Johnsson, Tomi Lehto, Jukka Korhonen, Iivo Wegelius, Tero Kumela, Timo Partanen, Petri Parviainen, Tuukka Tieksola, Jukka-Pekka Anttinen, Mikko Hiltunen, Marko Priitsku, Jukka Vauhkonen, Jari Hattunen, Jani Kaukolehto, Petri Laakso, Pauli Tammela, Teemu Hankala, Stefan Kämpe, Olli Snellman ja Tapio Tarvainen. Valmentaja: Pertti Koponen.


title: Kuoleman joki

text: Kuoleman joki ("River of Death") on vuonna 1989 ensi-iltansa saanut yhdysvaltalainen toimintaelokuva, jonka pääosassa esiintyy Michael Dudikoff.


title: Kuoleman joki

text:
Juuri ennen Kolmannen valtakunnan lopullista luhistumista, keskitysleirivangeilla kokeita tehnyt saksalainen lääkäri Manteuffel (Robert Vaughn) onnistuu pakenemaan Etelä-Amerikan viidakoihin. Vuosia myöhemmin viidakossa puhkeaa outo epidemia. Kovaotteinen opas John Hamilton (Dudikoff) palkataan opastamaan retkikunta epidemian lähteille, muinaisten inkojen pyhään kaupunkiin.
Manteuffel on perustanut sen raunioille uuden "tutkimuslaitoksen" josta käsin hän uusnatsiarmeijan ja kehittelemiensä virusten avulla aikoo valloittaa maailman ja perustaa "Neljännen valtakunnan"...
"Video-oppaassa" vuodelta 1994 Bello Romano piti elokuvaa sekavana ja antoi sille yhden tähden viidestä, mikä vastaa sanallista arviota ”huono”.


title: Charles M. Hammawa

text: Charles M. Hammawa (s. 1. lokakuuta 1962) on nigerialainen roomalaiskatolinen piispa. Hänet vihittiin papiksi Yolan hiippakuntaan 4. heinäkuuta 1987 ja nimitettiin Jalingon hiippakunnan piispaksi 16. huhtikuuta 2008. Piispaksi vihkiminen seurasi 4. heinäkuuta. Pääkonsekraattorina toimi Ignatius Ayau Kaigama, jota avustivat Renzo Fratini ja James Naanman Daman.


title: Stephen Dami Mamza

text: Stephen Dami Mamza (s. 30. marraskuuta 1969) on nigerialainen roomalaiskatolinen piispa. Hänet vihittiin papiksi Maidugurin hiippakuntaan 13. huhtikuuta 1996 ja nimitettiin Yolan hiippakunnan piispaksi 18. helmikuuta 2011. Piispaksi vihkiminen seurasi 7. huhtikuuta. Pääkonsekraattorina toimi Augustine Kasujja, jota avustivat Charles M. Hammawa ja Oliver Dashe Doeme.


title: Zach Pfeffer

text: Zachary ”Zach” Pfeffer (s. 6. tammikuuta 1995 Dresher, Pennsylvania, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän pelaa saksalaisen Hoffenheimin akatemiassa lainasopimuksella Major League Soccerin Philadelphia Unionista.


title: Zach Pfeffer

text: Pfeffer pelasi juniorina Upper Dublinin, Cheltenhamin, YMS:n, Montgomery Unitedin ja FC Delcon joukkueissa. Toukokuussa 2010 hän liittyi pennsylvanialaisen Major League Soccer -seuran Philadelphia Unionin akatemiaan. Hän teki seuran kanssa ammattilaissopimuksen joulukuussa 2010, minkä myötä hänestä tuli Unionin ensimmäinen niin sanottu "homegrown player". Ennen sopimuksen allekirjoittamista hän kävi harjoittelemassa myös saksalaisseura Hoffenheimin kanssa.


title: Zach Pfeffer

text: Kausilla 2011–2012 Pfeffer sai Unionissa peliaikaa pääasiassa harjoitusotteluissa ja MLS:n reserviliigassa. Ensiesiintymisensä MLS:ssä hän teki 16-vuotiaana 17. syyskuuta 2011 ottelussa Columbus Crew’tä vastaan. Tammikuussa 2013 Pfeffer lainattiin vuodeksi Hoffenheimiin, jossa hän pelaa aluksi alle 19-vuotiaiden joukkueessa.


title: Zach Pfeffer

text: Pfeffer on kuulunut Yhdysvaltain maajoukkueisiin alle 14-vuotiaiden tasolta alkaen. Kevätlukukauden 2010 hän vietti maan jalkapalloliiton IMG Soccer Academy -koulutusohjelmassa Bradentonissa Floridassa. Hän pelasi viisi ottelua alle 17-vuotiaiden maajoukkueessa, mutta ei mahtunut ikäluokan MM-kilpailuihin vuonna 2011 osallistuneeseen ryhmään.


title: Il pomo d’oro

text: Il pomo d’oro ("Kultainen omena") on Antonio Cestin säveltämä prologin ja viisi näytöstä käsittävä ooppera. Sen libretto on Francesco Sbarran käsialaa. Teos kantaesitettiin hovin edessä Wienissä 1668. Teoksen pituuden johdosta esitys annettiin kahtena päivänä: 12. ja 14. heinäkuuta. Se järjestettiin Espanjan Margarita Teresan 17-vuotispäivän kunniaksi.


title: Il pomo d’oro

text: Oopperassa on kaikkiaan 47 roolia. Sen aiheena on Pariksen tuomio.


title: Juan Antonio Lavalleja

text: Juan Antonio Lavalleja (1784-1853) oli uruguaylainen kapinallinen ja poliitikko. Hän johti 33 sankariksi kutsuttua kapinallisten ryhmää, joka vuonna 1825 nousi kapinaan Brasiliaa vastaan ja julisti itäisen provinssin, nykyisen Uruguayn itsenäiseksi.


title: Juan Antonio Lavalleja

text: Lavalleja liittyi José Gervasio Artigasin joukkoihin 1811 ja osallistui taisteluihin vuoteen 1818, jolloin hän jäi sotavangiksi ja joutui Rio de Janeiroon vuoteen 1821 asti.


title: Juan Antonio Lavalleja

text: Lavalleja oli perustamassa kansallispuoluetta eli valkoisia (Blanco).


title: Stabat Mater (Haydn)

text: Stabat Mater on säveltäjä Joseph Haydnin näkemys "Stabat Mater" -tekstistä. Teos on vuodelta 1767. Siitä tuli Haydnin elinaikana hänen tunnetuin hengellinen sävellyksensä, ja se oli muun muassa Johann Adolf Hassen ylistämä.


title: Stabat Mater (Haydn)

text: Haydnin "Stabat Mater" esitetään sopraanosta, tenorista, altosta, bassosta, kuorosta ja orkesterista koostuvalla kokoonpanolla. Teoksen kolmestatoista osiosta viisi on kuorokohtauksia, seitsemän aarioita ja yksi duetto.


title: Lyhtyahvenet

text: Lyhtyahvenet ("Acropomatidae") on ahvenkaloihin kuuluva kalaheimo. Heimon lajeja elää kaikissa valtamerissä.


title: Lyhtyahvenet

text: Lyhtyahventen heimoon kuuluvien sukujen ja lajien määrä vaihtelee eri lajeissa. Nykyään heimoon katsotaan kuuluvaksi yleensä noin seitsemän sukua ja 25–30 lajia. Osa aikaisemmin tähän heimoon kuuluvista lajeista on siirretty etelänbassien ("Percichthyidae") ja peikkoahventen ("Scomprobidae") heimoihin. Ruumiinmuodoltaan lyhtyahvenet ovat pitkulaisia ja suurimmat lajit saavuttavat noin 80 senttimetrin pituuden. Silmät ja suu ovat kaloilla suuret ja selkäeviä on kaksi, joista etummainen on piikikäs. Pyrstöevä on lajeilla haarautunut. "Acropoma"-suvun lajeilla, kuten lyhtyahvenella ("Acropoma japonicum"), on valoelimiä. Väritykseltään lyhtyahvenlajit ovat tyypillisesti harmaita, mustia tai tumman violetteja.


title: Lyhtyahvenet

text: Lyhtyahvenia tavataan melko harvinaisina Atlantista, Intian valtamerestä ja Tyynestämerestä. Lajien elintavoista tiedetään vain hyvin vähän. Ne elävät 87–910 metrin syvyyessä merenpinnasta, tyypillisimmin 300–400 metrin syvyydessä.


title: The Brooding Soldier

text: Saint Julien Memorial eli The Brooding Soldier (suom. Saint Julienin muistomerkki) on ensimmäisessä maailmansodassa kuolleidenkanadalaisten muistoksi pystytetty muistomerkki. Muistomerkki sijaitsee Belgiassa Länsi-Flanderissa sijaitsevassa Sint-Juliaanin kylässä. Se valmistui vuonna 1923.


title: Julio María Sanguinetti

text:
Julio María Sanguinetti Coirolo (s. 1936) on uruguaylainen poliitikko, joka toimi maansa presidenttinä vuosina 1985–1990 ja 1995–2000.
Hän edustaa Colorado-puoluetta.


title: Julio María Sanguinetti

text: Sanguinetto on suorittanut arvosanan oikeustieteessä Montevideon yliopistossa. Hän on työskennellyt lehtimiehenä.


title: Mao Zedongin patsas

text: Mao Zedongin patsas on patsas Mao Zedongin kunniaksi. Patsas sijaitsee Tianfun aukiolla Chengdun kaupungissa Sichuanin maakunnassa Kiinan kansantasavallassa. Patsas on 30 metriä korkea. Tyyliltään patsas edustaa sosialistista realismia.


title: Zéphyrin Toé

text: Zéphyrin Toé (30. joulukuuta 1928 Toma – 25. marraskuuta 2013 Espanja) oli burkinafasolainen roomalaiskatolinen piispa. Hänet vihittiin papiksi Nounan hiippakuntaan 6. huhtikuuta 1958 ja nimitettiin sen piispaksi 5. heinäkuuta 1973. Piispaksi vihkiminen seurasi 25. marraskuuta. Pääkonsekraattorina toimi Paul Zoungrana, jota avustivat Jean-Marie Lesourd ja Eugène Abissa Kwaku.


title: Zéphyrin Toé

text: Toé sai 14. huhtikuuta 2000 nimityksen Dédougun hiippakunnan piispaksi, jona hän toimi, kunnes jäi eläkkeelle 4. kesäkuuta 2005.


title: Joseph Sama

text: Joseph Sama (s. 12. lokakuuta 1947 Dédougou) on burkinafasolainen roomalaiskatolinen piispa. Hänet vihittiin papiksi 12. heinäkuuta 1975 ja nimitettiin Nounan hiippakunnan piispaksi 14. huhtikuuta 2000. Piispaksi vihkiminen seurasi 28. lokakuuta. Pääkonsekraattorina toimi Zéphyrin Toé, jota avustivat Jean-Marie Untaani Compaoré ja Jean-Gabriel Diarra.


title: Mahaminh Sakayamunee Visejchaicharn

text: Mahaminh Sakayamunee Visejchaicharn () on 92 metriä korkea patsas, joka esittää istuvaa Buddhaa. Patsas tunnetaan myös nimillä "Suuri Buddha" ja "Phra Buddha Maha Nawamin". Patsas sijaitsee Ang Thongin kaupungissa Thaimaassa. Patsasta alettiin rakentaa vuonna 1990 ja se valmistui vuonna 2008. Patsas on tehty sementistä, joka on maalattu kullan väriseksi. Mahaminh Sakayamunee Visejchaicharn on Thaimaan suurin patsas.


title: Karl Koller

text: Karl Koller (22. helmikuuta 1898 Glonn – 22. joulukuuta 1951 Glonn) oli saksalainen kenraali ja Luftwaffen esikuntapäällikkö toisessa maailmansodassa. Hän oli läsnä Adolf Hitlerin syntymäpäivillä 20. huhtikuuta 1945, kun puna-armeija lähestyi Berliiniä. Koller lähetti Hitlerin käskystä jäljelläolevat Luftwaffen koneet avustamaan Felix Steinerin joukkoja. Alfred Jodlin kerrottua hänelle Hitlerin itsemurha-aikeista Koller lähti Obersalzbergiin kertomaan asiasta Hermann Göringille. Sekä Göring, Koller ja Hans Lammers joutuivat SS-joukkojen määräämään kotiarestiin, mutta Koller vapautui Berchtesgadenissa. Koller ja Göring joutuivat yhdysvaltalaissotilaiden huostaan 7. toukokuuta Fischornin linnassa. Sodan jälkeen Koller joutui vangiksi Oxfordiin, mutta hänet vapautettiin vuonna 1947. Koller kirjoitti kokemuksistaan kirjan "Der letzte Monat" vuonna 1949. Koller kuoli kotikaupungissaan Glonnissa vuonna 1951.


title: Bandyliigakausi 2001–2002

text: Jääpallon Bandyliigassa kaudella 2001-2002 pelattiin aluksi kolmentoista joukkueen yksinkertainen runkosarja, jonka jälkeen seitsemän parasta jatkoi valioliigassa ja loput kuusi bandyliigan jatkosarjassa. Valioliigan kuusi parasta ja jatkosarjan ensimmäinen jatkoivat pudotuspeleihin, valioliigan seitsemäs ja jatkosarjan kakkonen pelasivat karsintaottelun pudotuspeleihin pääsystä. Mikkelin Kampparit joutui luopumaan ennen kauden alkua sarjapaikastaan pelaajapulan takia.


title: Bandyliigakausi 2001–2002

text: Mestaruuden voitti Tornion Palloveikot.


title: Bandyliigakausi 2001–2002

text: Akilles selvisi pudotuspeleihin. Botnia karsintaan pudotuspelipaikasta. Syksyllä 2002 Vesta joutui luopumaan pääsarjapaikasataan. Syynä oli pelaajapula.


title: Bandyliigakausi 2001–2002

text: ToPV: Mikko Vanhainen, Sami Vanhainen, Jari Pihlajamaa, Jorma Salmela, Vesa Leino, Mikko Aarni, Marko Miinala, Pekka Hiltunen, Marko Veittikoski, Paulus Pörhölä, Rami Kekkonen, Tommi Nurkkala, Veli-Matti Körkkö, Jussi Harjuoja, Antti Ekman, Kari Salo, Jussi Karjalainen, Marko Herajärvi, Erkki Koivuranta, Jukka Ohtonen, Jukka Haarakoski, Jari Vaattovaara, Mika Jussila, Igor Zolotarev, Jari Tallgren. Valmentaja: Anders Strömbäck


title: Bandyliigakausi 2001–2002

text: Jari Vaattovaara oli paras maalintekijä, osumia 53. Samuli Niskanen, OLS voitti pistepörssin, pisteitä kertyi yhteensä 112.


title: Jean-Gabriel Diarra

text: Jean-Gabriel Diarra (s. 12. heinäkuuta 1945) on malilainen roomalaiskatolinen piispa. Hänet vihittiin papiksi Sanin hiippakuntaan 30. joulukuuta 1972 ja nimitettiin sen piispaksi 18. marraskuuta 1987. Piispaksi vihkiminen seurasi 20. marraskuuta 1988. Pääkonsekraattorina toimi Jozef Tomko, jota avustivat Luc Auguste Sangaré ja Joseph Paul Barnabé Perrot.


title: Georges Fonghoro

text: Georges Fonghoro (30. kesäkuuta 1958 Yélé – 22. syyskuuta 2016) oli malilainen roomalaiskatolinen piispa. Hänet vihittiin papiksi Moptin hiippakuntaan 30. joulukuuta 1987 ja nimitettiin sen piispaksi 30. elokuuta 1999. Piispaksi vihkiminen seurasi 8. tammikuuta 2000. Pääkonsekraattorina toimi Jean Zerbo, jota avustivat Jean-Gabriel Diarra ja Martin Albert Happe.


title: Monumento a los Caidos por España

text: Monumento a los Caidos por España () tai Obelisco (suom. "Obeliski") on muistomerkki, joka rakennettiin muistoksi espanjalaisille, jotka kuolivat 1808 vuonna käydyn sodan aikana Ranskaa vastaan. Muistomerkki sijaitsee Madridin kaupungissa Espanjassa. Muistomerkki paljastettiin vuonna 1840. Vuonna 1985 muistomerkin eteen lisättiin ikuinen liekki.


title: Horacio Quiroga

text: Horacio Quiroga (1878–1937) oli uruguaylainen kirjailija, joka kirjoitti yli 200 novellia sekä näytelmiä ja runoja. Novelleissaan hän käsittelee paljon kuolemaa, ihmisten heikkouksia ja outoja tilanteita.


title: Horacio Quiroga

text: Viidakkoympäristöön sijoittamissaan kertomuksissa hän yliluonnollisuuksien ja kummallisuuksien avulla pyrkii esittämään ihmisen ja eläimen selviytymiskamppailua. Hän kuvasi myös taitavasti psyykkisiä sairauksia ja aistiharhoja. Häneltä ovat saaneet vaikutteita esimerkiksi Gabriel García Márquez latinalaisamerikkalaiseen maagiseen realismiinsa ja Julio Cortázar postmoderniin surrealismiinsa.


title: Horacio Quiroga

text: Quiroga matkusteli nuorena Euroopassa ja vietti pitkiä aikoja Argentiinassa, missä hän asui Buenos Airesissa. Hän teki retkiä viidakkoon Misionesin viidakkoalueelle, josta hän sai paljon aineistoa kertomuksiinsa.


title: Judes Bicaba

text: Judes Bicaba (1947 Wakara – 19. elokuuta 2016) oli burkinafasolainen roomalaiskatolinen piispa. Hänet vihittiin papiksi Nouna-Dédougoun hiippakuntaan 12. heinäkuuta 1975 ja inkardinoitiin Dédougoun hiippakuntaan, kun se perustettiin 14. huhtikuuta 2000.


title: Judes Bicaba

text: Bicaba sai 4. kesäkuuta 2005 nimityksen Dégoudoun piispaksi. Hänet konsekroi Anselme Titianma Sanonin ja Philippe Ouédraogon avustama Zéphyrin Toé 1. lokakuuta.


title: Jean-Baptiste Tiama

text: Jean-Baptiste Tiama (s. 1955) on malilainen roomalaiskatolinen piispa. Hänet vihittiin papiksi 7. tammikuuta 1984 ja nimitettiin Sikasson hiippakunnan piispaksi 5. marraskuuta 1998. Piispaksi vihkiminen seurasi 13. helmikuuta 1999. Pääkonsekraattorina toimi Jean Zerbo, jota avustivat Jean-Gabriel Diarra ja Martin Albert Happe.


title: Juan Carlos Onetti

text: Juan Carlos Onetti (1909–1994) oli uruguaylainen kirjailija, joka kirjoitti novelleita, joissa hän yhdisti fantasiaa ja realismia. Hänen teoksensa ovat usein pessimistisiä mutta mielikuvituksellisia.


title: Juan Carlos Onetti

text: Onetti syntyi Montevideossa ja jätti oppikoulunsa kesken. Hän teki hanttihommia parikymppiseksi, mutti sitten Argentiinan Buenos Airesiin, missä alkoi kirjoittaa sanomalehtijuttuja ja novelleja 1930-luvulla. Hän työskenteli uutistoimisto Reutersille sekä Uruguayssä että Argentiinassa. Vuonna 1957 hänestä tuli Montevideon kaupunginkirjaston johtaja. Sotilasvallan aikaan hän joutui vankilaan ja mielisairaalaan. Vapauduttuaan 1975 hän muutti Madridiin ja haki Espanjan kansalaisuutta.


title: Juan Carlos Onetti

text: Onettin ensimmäistä pienoisromaania "El pozo" on pidetty maagisen realismin edeltäjänä ja ensimmäisenaä aidosti modernina eteläamerikkalaisena romaanina. Hän sai kansainvälistä mainetta vasta 1960-luvulla, kun eteläamerikkalainen kirjallisuus tuli muotiin Euroopassa. Vasta kun Onetti muutti Madridiin, hänen kirjojaan alettiin kääntä muille kielille.


title: Juan Carlos Onetti

text: Onetti sai Miguel de Cervantes -palkinnon vuonna 1980.


title: Wangfujingin katedraali

text: Wangfujingin katedraali () tai Pyhän Josefin Wangfujingin katedraali on katedraali Wangfujingin lähellä Pekingin keskustassa Kiinan kansantasavallassa. Alkuperäinen kirkko rakennettiin vuonna 1655, mutta se tuhoutui maanjäristyksessä. Nykyinen kirkko rakennettiin vuonna 1904 uusrenessanssityylillä. Kirkko restauroitiin vuonna 1980 ja uudelleen vuonna 2000.


title: Vallan linnake

text: Vallan linnake () on tanskalainen televisiosarja, jonka tuotanto alkoi vuonna 2010. Se kuvaa fiktiivistä Tanskan hallituspolitiikkaa nopeatempoisesti. Suomessa Yleisradio on esittänyt jokaisen sarjan kolmesta tuotantokaudesta.


title: Vallan linnake

text: Sarjan päähenkilö on fiktiivisen Maltilliset-puolueen (tansk. De Moderate) uutena puheenjohtajana aloittava Birgitte Nyborg (Sidse Babett Knudsen). Muita päähenkilöitä ovat nuori toimittaja Katrine Fønsmark (Birgitte Hjort Sørensen) sekä ensimmäisellä ja toisella kaudella Birgitte Nyborgin PR-avustajana toimiva Kasper Juul (Pilou Asbæk). Nyborgin pahin kilpailija on Liberaalisen puolueen johtaja ja entinen pääministeri Lars Hesselboe (Søren Spanning). Sarja sijoittuu suurelta osin Kööpenhaminassa sijaitsevaan Christiansborgin linnaan, jossa toimivat Tanskan parlamentti, pääministeri ja korkein oikeus. Sarjan tanskankielinen alkuperäisnimi, "Borgen", on Christiansborgin linnan kutsumanimi.


title: Vallan linnake

text: Sarja on saavuttanut suosiota Tanskan ulkopuolella ja voittanut erilaisia palkintoja. Esimerkiksi vuonna 2012 Britannian elokuva- ja televisioakatemia BAFTA nimesi "Vallan linnakkeen" parhaaksi ulkomaiseksi televisiosarjaksi. Saman vuoden lokakuussa "The New York Times" ylisti sarjaa ja vertasi sitä "Downton Abbeyyn". Lisäksi televisioyhtiö NBC on suunnitellut tekevänsä sarjasta yhdysvaltalaisen version.


title: Vallan linnake

text: "Vallan linnakkeen" suosion vuoksi Tanskan yleisradio DR tuotti sarjasta kolmannen kauden, joka esitettiin Tanskassa vuoden 2013 alussa. Sarjan virallisen verkkosivuston mukaan kolmannella kaudella kirjoittajat esittävät kysymyksen ”voiko vallan saavuttaa ja pysyä omana itsenään”.


title: Vallan linnake

text: Kahdessa ensimmäisessä jaksossa käydään vaalit ja muodostetaan uusi hallitus. Päähenkilö Birgitte Nyborg Christensen neuvottelee sekä oikeiston että vasemmiston kanssa ja lopulta nousee aiemmasta oppositiosta muodostetun vasemmistohallituksen pääministeriksi. Lisäksi sarjassa päästään seuraamaan pääministerin työtä ja hänen perhe-elämäänsä, ja kuinka työ pääministerinä vaikuttaa Nyborgin perhe-elämään. Ensimmäisen tuotantokauden päätösjaksossa Nyborg ja hänen miehensä päätyvät avioeroon.


title: Vallan linnake

text: Lehdissä sarjan alun tapahtumien on spekuloitu olleen ennakointia syyskuun 2011 parlamenttivaaleista. Esimerkiksi ”Vapauspuolue” muistuttaa Tanskan maahanmuuttovastaista kansanpuoluetta, hallitseva pääministeripuolue ”Liberaalit” vuosien 2001–2011 liberaalia pääministeripuoluetta Venstreä, vasemmistoblokkia johtava suuri ”Työväenpuolue” sosiaalidemokraatteja, ”Solidarisk Samling” äärivasemmiston Yhtenäisyyslistaa, konservatiivinen ”Ny Højre” konservatiivipuoluetta ja niin edelleen.


title: Vallan linnake

text: Päähenkilön ”Maltilliset” (De Moderate) muistuttaa sikäli maahanmuuttomyönteistä sosiaaliliberaalia Radikale Venstreä, että puolue sijaitsee oikeiston ja vasemmiston välissä vaikka onkin mukana vasemmistoblokissa, sillä on naispuheenjohtaja ja se on maahanmuuttomyönteinen. Tämä yhteys ei silti ole yhtä selvä kuin yllä mainitut.


title: San Diego Padres

text: San Diego Padres on yhdysvaltalainen ammattilaisbaseballjoukkue, joka pelaa Major Leaguen National Leaguessa. Joukkue perustettiin vuonna 1969, ja se on voittanut National Leaguen vuosina 1984 sekä 1998, mutta hävisi molempina kertoina World Seriesin.


title: San Diego Padres

text: Padres ja Los Angeles Angels of Anaheim ovat ainoat MLB:ssä pelaavat alkujaan kalifornialaiset seurat, sillä Dodgers ja Giants saivat alkunsa New Yorkissa, ja Athletics Philadelphiassa.


title: La Sexorcisto: Devil Music Volume One

text: La Sexorcisto: Devil Music Volume One on industrial metal-yhtye White Zombien kolmas studioalbumi, joka ilmestyi vuonna 1992.


title: Vääryyttä!!1!

text: Vääryyttä!!1! on Apulannan single, joka julkaistiin vuonna 2011.


title: Georges Biard

text: Georges Biard M.Afr. (27. marraskuuta 1924 – 31. lokakuuta 2003) oli ranskalaissyntyinen, Malissa toiminut roomalaiskatolinen piispa. Hän syntyi Pariisissa, ja hänet vihittiin papiksi 1. helmikuuta 1950. Hänet nimitettiin Moptin hiippakunnan piispaksi 29. syyskuuta 1964. Piispaksi vihkiminen seurasi 2. helmikuuta 1965. Pääkonsekraattorina toimi Luc Auguste Sangaré, jota avustivat Jacques Le Cordier ja Jean-Baptiste-Étienne Sauvage.


title: Georges Biard

text: Biard osallistui Vatikaanin toiseen kirkolliskokoukseen. Hän erosi tehtävistään Moptin piispana 12. huhtikuuta 1988.


title: Tomer Hemed

text: Tomer Hemed (; s. 2. toukokuuta 1987 Haifa, Israel) on israelilainen jalkapalloilija. Hän edustaa Espanjan Primera Divisiónissa pelaavaa Almeríaa ja on pelipaikaltaan hyökkääjä.


title: Tomer Hemed

text: Hemed on Maccabi Haifan kasvatti, jonka edustusjoukkueeseen hän nousi vuonna 2006. Tämän jälkeen hän pelasi vuodet 2008–2010 lainalla kolmessa eri seurassa Maccabi Herzliyassa, Bnei Yehudassa ja Maccabi Ahi Nazarethissa. Kaudella 2010–2011 hän onnistui vakiinnuttamaan paikkansa Maccabi Haifassa ja kuului läpi kauden joukkueen luottopelaajiin.


title: Tomer Hemed

text: Kesällä 2011 Hemed siirtyi espanjalaisseura Mallorcaan.


title: Supernatural (2. tuotantokausi)

text: "Supernatural" -televisiosarjan toinen tuotantokausi sai ensi-iltansan Yhdysvalloissa 28. syyskuuta 2006 ja päättyi 17. toukokuuta 2007 sisältäen yhteensä 22 jaksoa. Kausi keskittyy päähenkilöiden, Sam (Jared Padalecki) ja Dean Winchesteria (Jensen Ackles) yrittäessä etsiä käsiinsä Azazel-demonia saadessaan samalla lisää tietoa tämän suunnitelmista Samin ja muiden 27. yliluonnollisen lapsen varalle. Matkansa varrella veljekset käyttävät isänsä muistikirjaa pelastaessaan ihmisiä ja metsästäessään yliluonnollisia olentoja.


title: Supernatural (2. tuotantokausi)

text: Kausi esitettiin Yhdysvalloissa torstai-iltaisin kello 21:00 ja oli ensimmäinen The CW-kanavalla esitetty sarjan tuotantokausi. Katsojia toisella tuotantokaudella oli Yhdysvalloissa keskimäärin 3,14 miljoonaa ja alhaisen katsojamäärän vuoksi olikin epävarmaa, uudistettaisiinko sarjaa enää kolmannelle kaudelle. Näyttelijäkokoonpano ja tuotantotiimi kuitenkin keräsivät huomattavan määrän palkintoehdokkuuksia ja -voittoja, joten sarjaa päätettiin jatkaa vielä ainakin yhden kauden verran.


title: Supernatural (2. tuotantokausi)

text: Sarjan käsikirjoittajat käyttivät toista kautta laajeentaakseen metsästäjien konseptin, tuloksena metsästäjien täyteinen Harvellejen majatalo. Samantha Ferris esittää Ellen Harvellea, majatalon omistajaa ja John Winchesterin vanhaa ystävää; Alona Tal taas esittää Ellenin tytärtä Jo'ta. Ferris kertoi uskovansa olevansa juuri sellainen näyttelijä, jota tuottajat etsivät: "ankara, vahva, mutta silti äidillinen." Talin hahmo luotiin Deanin uudeksi ihastuksen kohteeksi, joka lopulta kuitenkin muuttui veljeksille enemmän sisarelliseksi. Chad Lindberg esitti Ashia, joka käyttää vahvoja tietokoneen käsittelytaitojaan jahdatessaan paranormaaleja olentoja ja sijainteja. Koska käsikirjoittajat pitivät hahmoa liian "koomisena ja hulluna" sarjaan, Ash kirjoitettiin ulos sarjasta kauden loppuun mennessä.


title: Supernatural (2. tuotantokausi)

text: Näyttelijä Jim Beaver palasi rooliinsa metsästäjä Bobby Singerinä, Winchesterien vanhana perheystävänä. Beaver odotti alun perin ensimmäisen kauden vierailunsa sarjassa jäävän vain "yhdeksi otoksi" ja oli yllättynyt kun häntä pyydettiin palaamaan rooliinsa. Adrianne Palicki palasi myös rooliinsa Samin kuolleena tyttöystävänä, Jessicana vaihtoehtoista todellisuutta käsittelelevään jaksoon "Salaperäinen nainen", kuten Samantha Smithkin Mary Winchesterin rooliin. Smith esiintyi myös jakson "Helvetin esikartano" takaumissa. Myös "Greyn anatomia" -roolinsa vuoksi aluksi vastahakoinen Jeffrey Dean Morgan palasi John Winchesterin rooliin kauden ensimmäistä sekä viimeistä jaksoa varten. Azazel-demonin aikaisemmin vaihtaessaan ruumiistaan useasti, ottaa vakituiseksi ulkomuodokseen Fredric Lehnen hahmon.


title: Supernatural (2. tuotantokausi)

text:
Vierailevina näyttelijänä kaudella esiintyi muun muassa Linda Blair jaksossa "Vakioepäillyt".
Toisen kauden tuotannon alkaessa Kripke halusi välttää "viikon vihollinen"-teeman, jota ensimmäisellä kaudella enimmäkseen käytettiin. Käsikirjoittajat yrittivät sisällyttää kauteen enemmän "ihmis-teemoja", pääasiassa "asioita, joita Sam ja Dean todella pelkäävät: kuolemaa, surua, petosta, jne." Muutos toi sarjan keskipisteen tilanteisiin kuten veljesten käsittelyn isänsä kuolemaa koskevissa asioissa sekä Azazelin metsästyksen merkitykseen.


title: Radio Rock: Sahatuimmat 2

text: Radio Rock: Sahatuimmat 2 on Radio Rockin vuonna 2010 julkaisema Radio Rockin soitetuimmista kappaleista koottu kokoelmalevy.


title: Radio Rock: Sahatuimmat 3

text: Radio Rock: Sahatuimmat 3 on Radio Rockin vuonna 2011 julkaisema Radio Rockin soitetuimmista kappaleista koottu kokoelmalevy.


title: Antti Hartikainen (pesäpalloilija)

text: Antti Hartikainen (s. 3. elokuuta 1985, Sotkamo) on suomalainen pesäpalloilija, joka pelaa Kouvolan Pallonlyöjissä.


title: Antti Hartikainen (pesäpalloilija)

text: 15-vuotiaana vuonna 2001 Superpesisdebyyttinsä tehnyt Hartikainen toimii sisäpelissä etenijänä sekä vaihtajana, ja ulkopelissä kolmosvahtina ja kakkospolttajana. Hän on urallaan voittanut kymmenen Suomen mestaruutta, neljä hopeaa ja kaksi pronssia, ja tullut kolmesti valituksi Itä-Länsi -otteluun. Toukokuussa 2011 Hartikainen solmi Jymyn kanssa kolmen vuoden jatkosopimuksen, joka pitää hänet Sotkamossa kauden 2014 loppuun.


title: Antti Hartikainen (pesäpalloilija)

text: Lokakuussa 2018 Hartikainen solmi sopimuksen Kouvolan Pallonlyöjien kanssa kaudeksi 2019.


title: Antti Hartikainen (pesäpalloilija)

text: Hartikainen on ammatiltaan urheiluhieroja.


title: Antti Hartikainen (pesäpalloilija)

text: "Lähteet"


title: Nail Jakupov

text: Nail Railovitš Jakupov () (s. 6. lokakuuta 1993 Nižnekamsk, Tatarstan, Venäjä) on venäläinen jääkiekkoilija, pelipaikaltaan laitahyökkääjä. Hän edustaa KHL:ssä pelaavaa SKA Pietaria.


title: Nail Jakupov

text: Edmonton Oilers varasi Jakupovin . Tatarstanissa syntynyt ja kasvanut Jakupov on kansallisuudeltaan tataari, ja hän on yksi ensimmäisistä muslimivaltaisen tasavallan jääkiekkotähdistä. Häntä pidetään yleisesti epäonnistuneena ykkösvarauksena. Pistemäärät ovat olleet vaatimattomia odotuksiin nähden. Hän on kuitenkin profiloitunut NHL:ssä hyväksi kahden suunnan hyökkääjäksi ja hänen työmoraalia on kehuttu.


title: Nail Jakupov

text: Jakupov aloitti uransa kotikaupunkinsa joukkueessa Neftehimik Nižnekamskissa. 16-vuotiaana hän siirtyi seuran MHL-joukkueeseen Reaktor Nižnekamskiin. Jakupov pelasi Reaktorissa vain yhden kauden ennen siirtymistään Kanadan OHL-junioriliigan Sarnia Stingiin.


title: Nail Jakupov

text: Kahden OHL-kauden aikana Jakupov onnistui nousemaan yhdeksi ikäluokkansa parhaista pelaajista. Edmonton Oilers varasi hänet vuoden , koko tilaisuuden ensimmäisenä pelaajana. Tilaisuuden kolmantena pelaajana varattiin Yakupovin ketjukaveri Alex Galchenyuk.


title: Nail Jakupov

text: Jakupovin NHL-uran alku viivästyi liigan työsulun myötä, jonka ajan hän pelasi KHL:ää kotikaupunginsa joukkueessa Neftehimik Nižnekamskissa. Ennen työsulun loppumista Jakupov ehti pelata yhteensä 22 ottelussa, joissa syntyi 18 tehopistettä.


title: Nail Jakupov

text: Edmontonissa pelinumeron 64 valinnut Jakupov sai NHL-debyyttinsä 20. tammikuuta 2013 ottelunsa Vancouver Canucksia vastaan.


title: Nail Jakupov

text: Ensimmäisen maalinsa hän teki kaksi päivää myöhemmin. Osuma tasoitti ottelun, kun sitä oli jäljellä enää 4,7 sekuntia. Peli oli samalla Jakupovin uran ensimmäinen kotiottelu Rexall Placessa, Los Angeles Kingsiä vastaan. Jakupovin maalituuletus avausmaalin jälkeen kuitenkin sai osakseen paljon kritiikkiä. Juhliessaan hän liukui polvillaan jään halki, mikä ei miellyttänyt Jarret Stollin mukaan ketään Los Angelesin pelaajista tai valmennusjohdosta. Myös Don Cherry tuomitsi Jakupovin teon osoituksena epäkunnioituksesta muita pelaajia kohtaan.


title: Nail Jakupov

text: Jakupov palasi kaudella 2018–2019 KHL-liigaan. Hän teki kaksivuotisen sopimuksen SKA Pietarin kanssa.


title: Liesu

text: Liesu ("Cryptogramma crispa", syn. "Allorus crispus") on pienikokoinen, pohjoisen pallonpuoliskon vuoristoseutujen yhtäläisitiöinen saniaislaji.


title: Liesu

text: Monivuotisen liesun maavarsi on lyhyt. Lehti on tyvestään jakautunut lehdiksi ja itiölehdiksi. Itiöpesäkkeettömät lehdet ovat tiheinä kimppuina ja kasvavat 10–25 cm korkeiksi. Lehden lapa on leveänpuikea ja 3–4 kertaa parilehdykkäinen. Pikkulehdykät ovat 2–4 mm leveitä, pitkulaisia, litteälaitaisia ja kärjestään nyhähampaisia tai liuskaisia. Itiölehdet ovat 2–3 kertaa parilehdykkäisiä. Niiden pikkulehdykät ovat 3–8 mm leveitä ja muodoltaan tasasoukkia tai suikeita. Itiöpesäkeryhmät ovat ehyen, taakäänteisen lehtilaidan suojassa. Suomessa liesun itiöt kypsyvät heinä–elokuussa.


title: Liesu

text: Liesua tavataan pohjoisella pallonpuoliskolla, pääasiassa vuoristoalueilla. Euroopassa lajia kasvaa pääasiassa Fennoskandian vuoristo- ja tunturialueilla, Skotlannissa, Pohjois-Irlannissa, Alpeilla, Pyreneillä, Kreikan pohjoisosissa, Kaukasuksen alueella ja Uralilla. Aasian puolella liesua kasvaa Keski-Aasian vuoristoseuduilla, paikoin Siperiassa, Kamtšatkan niemimaalla ja Pohjois-Japanissa. Pohjois-Amerikan puolella levinneisyysalue jatkuu Alaskaan sekä Kanadan ja Yhdysvaltain länsi- ja keskiosiin. Suomessa liesua tavataan Keski- ja Pohjois-Lapissa. Runsaimmin sitä kasvaa Käsivarren Lapin suurtuntureilla. Liesua on kasvanut aikaisemmin hyvin harvinaisena myös Ahvenanmaalla, mutta laji on sittemmin hävinnyt maakunnasta. Viimeinen havainto Ahvenanmaalta on vuodelta 1938 Vårdöstä.


title: Liesu

text: Liesulle tyypillisiä kasvupaikkoja ovat vuoristojen ja tunturipaljakoiden rakkakivikot sekä kallionraot. Laji on kalkinkarttaja.


title: Martin Happe

text: Martin Albert Happe M.Afr. (s. 15. marraskuuta 1945 Sendenhorst) on saksalaissyntyinen, Mauritaniassa toimiva roomalaiskatolinen piispa. Hänet vihittiin papiksi 2. kesäkuuta 1973 ja nimitettiin Nouakchottin hiippakunnan piispaksi 10. heinäkuuta 1995. Piispaksi vihkiminen seurasi 1. marraskuuta. Pääkonsekraattorina toimi Reinhard Lettmann, jota avustivat Robert Marie Jean Victor de Boissonneaux de Chevigny ja Jean Zerbo.


title: Madge Evans

text: Madge Evans (1. heinäkuuta 1909 New York, New York – 26. huhtikuuta 1981 Oakland, New Jersey) oli yhdysvaltalainen näyttelijä. Evans aloitti elokuvanäyttelemisen 1915 ja kuului seuraavan kolmen vuoden ajan World Film Companyn vakituisiin lapsinäyttelijöihin. Aikuisiällä hän näytteli muun muassa elokuvissa "Päivälliset klo 8" (1933) ja "David Copperfield" (1935). Evans lopetti elokuvanäyttelemisen 1938 ja samoihin aikoihin hän avioitui näytelmäkirjailija Sidney Kingsleyn kanssa. Teatterissa Evans näytteli vuoteen 1943 saakka. Evans on saanut tähden Hollywood Walk of Famelle.


title: Santa Claus 3

text: Santa Claus 3 (engl. "The Santa Clause 3: The Escape Clause", televisioesityksessä käytetty nimeä "Mutta mitä tapahtui joulupukille 3") on vuonna 2006 ensi-iltansa saanut jouluaiheinen komediaelokuva ja jatko-osa elokuville "Mutta mitä tapahtui joulupukille" ja "Mutta mitä tapahtui joulupukille 2". Elokuvan pääosia esittävät Tim Allen, Martin Short, Elizabeth Mitchell, Judge Reinhold, Wendy Crewson, Liliana Mumy, Alan Arkin, Ann-Margret ja Spencer Breslin. Elokuvassa joulupukki joutuu ongelmiin pakkasukon kanssa samalla kun hänen appivanhempansa ovat tulossa kylään. Elokuvan on ohjannut Michael Lembeck. Elokuva jäi Peter Boylen viimeiseksi.


title: Major League Baseball -kausi 2004

text: Major League Baseball -kausi 2004 oli baseballin Major Leaguen kausi, joka alkoi 30. maaliskuuta 2004. Se päättyi Boston Red Soxin voittoon St. Louis Cardinalsista.


title: Franz Grave

text: Franz Grave (s. 25. marraskuuta 1932 Essen) on saksalainen roomalaiskatolinen piispa. Hänet vihki papiksi Essenin hiippakuntaan Franz Hengsbach 2. helmikuuta 1959, ja hänet nimitettiin Essenin vihkipiispaksi sekä Tingarian titulaaripiispaksi 31. maaliskuuta 1988. Piispaksi vihkiminen seurasi 3. toukokuuta. Pääkonsekraattorina toimi Hengsbach, jota avustivat Julius Angerhausen ja Wolfgang Große.


title: Franz Grave

text: Grave jäi eläkkeelle 27. kesäkuuta 2008.